B92 - Sport - Slovenija 2013 - Na skeneru: I faza – pukovnici i pokojnici\nSkener | sreda 11.09.2013 | 08:22\nŽelja svakog nacionalnog tima pred neko veliko takmičenje je da se ne obruka i da makar u prvom delu ostavi pozitivan utisak.\nNajveći gubitnici su reprezentacije Makedonije, Crne Gore, Turske i Rusije, dok se starom narodnom izrekom "kako smo se nadali, dobro smo se udali" mogu okititi košarkaši Finske, Švedske, Letonije, Ukrajine i Belgije.\nU najavi Evrobasketa i prve grupe izdvojili smo reprezentaciju Francuske kao apsolutnog favorita, uprkos velikim kadrovskim problemima i umoru prve zvezde tima, Tonija Parkera.\nPomenute poteškoće su došle do izražaja već u prvoj utakmici, protiv Nemačke, ali su se izabranici selektora Vensana Kolea pribrali i u naredna četiri meča demonstrirali sav svoj kvalitet, iako se u jednom trenutku činilo da su na pragu drugog poraza, od Ukrajine.\nUpravo je tim američkog trenera Majka Fratela možda i najveće iznenađenje takmičenja. Sastav koji je izgledao potpuno izgubljeno i bezidejno na turniru Trofej Beograda je nakon prve tesne pobede nad Belgijom jednostavno "podivljao" i vođen Sergejom Gladirom savladao favorizovane ekipe Nemačke i Izraela.\nO ujednačenosti ove grupe govori i činjenica da su samo Francuska i Ukrajina ekipe sa pozitivnim rezultatom (4 pobede i jedan poraz), dok su treće, četvrto i peto mesto zauzeli timovi Belgije, Velike Britanije i Nemačke sa skorom 2/3. U tom krugu se očekivalo da izabranici Franka Menca nastave takmičenje, međutim u direktnom duelu sa Ostrvljanima izgubili su sve šanse za prolaz dalje.\nNemci ipak ne dobijaju neslavnu titulu najlošijeg tima u grupi i na tome treba da zahvale reprezentaciji Izraela koja je do prvog trijumfa stigla tek u pretposlednjoj utakmici, protiv Belgije. "Najzaslužniji" za debakl je igrač od koga se očekivalo da bude vođa ekipe, Omri Kaspi, međutim, njemu su misli bile daleko od parketa i sistema igre koji je pokušao da postavi selektor Arik Šivek.\nNama najzanimljivija, kako zbog reprezentacije Srbije, tako i zbog selekcija Makedonije i Crne Gore u kojima ima mnogo poznatih košarkaških lica.\nAko je grupa A bila ujednačena u negativnom kontekstu, onda se grupa B može smatrati drugom stranom medalje; četiri prvoplasirane ekipe prvu fazu takmičenja završavaju sa po tri pobede i dva poraza.\nVeć prvo kolo donelo je neočekivane rezultate, pobedu Srbije nad Litvanijom, Letonije nad Bosnom i Hercegovinom, te Crne Gore nad Makedonijom u neizvesnoj i pomalo spornoj završnici.\nVeliko razočaranje svojim navijačima priredile su ekipe koje su pre takmičenja važile kao pretendenti za medalje, Pavićevićevi „Sokolovi“ i Pipanovi „Lavovi“ završavaju Evrobasket sa svega dve, odnosno jednom pobedom.\nKuriozitet je što su obe selekcije trijumfovale nad Srbijom, koja kao prvoplasirana odlazi u novoformiranu grupu E, nakon pobeda nad Litvanijom, Letonijom i Bosnom i Hercegovinom, koje su izgleda neozbiljno shvatile potpuno renovirani tim kojim komanduje Dušan Ivković.\nIpak, ako zanemarimo našu reprezentaciju, potpuno neočekivane partije pružila je Letonija, koju krasi sjajna timska igra i koja može daleko stići, ukoliko Janičenoksa, Blumsa, Kuksiksa i drugove bude služio šut sa distance kao u prvoj rundi.\nTaj segment u igri je u velikoj meri zastupljen i u reprezentaciji Bosne i Hercegovine, koja se oslanja na lude pokušaje Mirze Teletovića "iz svlačionice i sa parkinga", što je bilo nedovoljno za neki ozbiljniji rezultat jer u trenucima kada je šut zakazao nije prikazana kvalitetna alternativa u unutrašnjoj igri.\nOvde je viđeno najmanje neizvesnosti što se tiče konačnog plasmana, selekcija Španije je dokazala klasu, a pratili su je Hrvati i Slovenci. Domaćin je iznenadio šampiona Evrope, ali kiksnuo protiv ostalih rivala, pa sva tri tima imaju po tri boda.\nIpak, "crvena furija" je dokazala ko je gazda u grupi kada su Hrvatskoj dozvolili svega četrdeset poena u međusobnom duelu, ali je doživela iznenađujući poraz od domaćina, što ih je dodatno upozorilo na stav koji je aktuelan još od najave takmičenja, da izrazitih favorita nema.\nPotvrdu toga su Slovenci doživeli na svojoj koži u duelu sa Poljskom, doduše u utakmici bez ikakvog rezultatskog značaja u kojoj je ekipa predvođena Marčinom Gortatom konačno zabeležila prvu pobedu na šampionatu.\nRazlog za tako loš nastup upravo leži u centru Finiks Sansa, koji je postigao svega 52 poena na pet mečeva uz katastrofalan procenat u šutu za jedan i dva poena.\nSa druge strane, jedan NBA igrač je dokazao šta sve ume, Jan Veseli je bio prva violina reprezentacije Češke i u tandemu sa plejmejkerom Tomašom Satoranskim najzaslužniji je za dve pobede, ali su Česi u odlučujućem meču posrnuli protiv Hrvatske i ostali bez druge runde.\nNepisano pravilo šampionata da prva utakmica ništa ne znači ponovilo se i u slučaju Gruzije, koja je prvenstvo startovala trijumfom nad Poljskom, potom je namučila Hrvatsku i nesrećno izgubila, da bi u naredne tri utakmice doživela tri debakla, što je bilo nedovoljno za ostvarenje sna i nastavak takmičenja.\nMožda i najinteresantnija grupa, u kojoj je do izražaja došla činjenica da do pravog rezultata može doći samo tim, a ne skupina pojedinaca gde svako vuče na svoju stranu.\nJedina selekcija na celom prvenstvu koja nije pognute glave napustila teren je Italija, što predstavlja iznenađenje jer u sastavu nema zvezda poput Andree Barnjanija i Danila Galinarija. Iako se očekivalo da će sav teret pasti na leđa Marka Belinelija, njemu sjajnu pomoć pruža Luiđi Datome, dok Pjetro Aradori i Alesandro Đentile najavljuju svetlu budućnost košarke na „čizmi“.\nDrugu poziciju u grupi zauzeli su reprezentativci Finske, što je rezultat koji verovatno ni oni sami nisu mogli da očekuju, a koji je stigao kao posledica fantastičnih pobeda nad favoritima, Grčkom, Turskom i Rusijom.\nČak sedmorica košarkaša Finske su do sada postigla više od 30 poena, dok Peteri Koponen sa ukupno 70 uz 24 asistencije opravdava ulogu lidera ekipe.\nRelativno mali broj raspoloženih košarkaša je ono što je reprezentacije Turske i Rusije zakucalo za poslednje mesto u grupi, sa samo po jednom pobedom što je mizaran učinak za timove i igrače takvog renomea.\nZbog očajnih partija pomenute dve selekcije, čevrtom mestu raduje se Švedska, koja je takođe ostvarila samo jedan trijumf, protiv Rusije. Možda i najbolji košarkaš u dosadašnjem delu Evrobasketa je "Šveđanin" Džefri Tejlor, koji uzima bezobrazan broj šuteva, ali većinu pogađa, a uz to uveseljava publiku fantastičnim zakucavanjima.\nNajveća enigma grupe je reprezentacija Grčke, nakon sjajnog starta i tri pobede usledili su porazi od Italije i Finske u utakmicama koje su prelomljene u trećoj četvrtini, te se već nameće pravilo da Grci gube meč kada sa manjkom koncentracije uđu u drugo poluvreme.\nS obzirom da se na Evrobasketu poštuje sistem zasluga, to jest bodovi iz prve faze se prenose u drugu, najbolju startnu poziciju imaju Francuska i Srbija u grupi E, odnosno Italija u grupi F.\nČini se da bi u grupi E stvari trebalo da budu mnogo jednostavnije što se tiče prve tri selekcije, nije baš najrealnije očekivati da Ukrajina nastavi u ritmu iz prve faze, Belgija raspolaže veoma malim brojem košarkaša visoke klase, dok Letoncima poslednja startna pozicija i svega dva boda uz najlošiju koš razliku ne daju previše šansi za iznenađenje.\nSa druge strane, sportska javnost već vidi reprezentaciju Srbije u polufinalu, što je i dalje kilometrima daleko, bez obzira na sjajne partije u prvoj fazi.\nNajveća uzbuđenja nas očekuju u grupi F, gde su, do sada neporažena, Italija, branilac titule Španija i domaćin Slovenija najveći favoriti. Ipak, ne treba zaboraviti Hrvate i Grke, dok račune favoritima mogu bez većih problema da pomrse raspoloženi Finci, iako u njihovim redovima neće biti legendarnog Hana Metele koji povredio ligamente kolena u poslednjoj utakmici prve faze.\nPažnju treba obratiti i na eventualne kalkulacije, ekipe sa po četiri boda mogu sebi da dozvole luksuz i da se kockaju sa sudbinom ne bi li u nokaut fazi dobili slabijeg protivnika, ali su to neke vansportske aktivnosti koje bi trebalo da budu izbegnute, što zbog regularnosti takmičenja, što zbog kvaliteta košarke.


Zajednička izjava nakon sastanka visokih zvanica koji je održan za vrijeme Petog energetskog samita u Neumu\nZajednička izjava u vezi sa sastankom visokih zvanica koji je održan za vrijeme Petog energetskog samita u Neumu, a kome su prisustvovali predstavnici nadležnih organa u BiH i predstavnici međunarodnih institucija\nNeum, 16. april 2019. godine\nAmbasador Sjedinjenih Američkih Država, Ambasador Velike Britanije, Ambasador Federalne Republike Njemačke, Zamjenik šefa Delegacije EU i Direktor Sekretarijata Energetske zajednice, održali su sastanak sa predstavnicima nadležnih organa Bosne i Hercegovine i entiteta kako bi razgovarali o napretku u energetskom sektoru. Sastanak je organizovan u okviru Energetskog samita koji se održava u Neumu, petu godinu za redom.\nEnergetski samit koji okuplja više od 600 učesnika iz energetskog sektora je poslužio kao odlična prilika za diskusiju o velikom broju pitanja sa donosiocima odluka iz BiH i entiteta, kako bi se osigurao nastavak ubrzane implementacije neophodnih reformi u energetskom sektoru.\nNa sastanku, svi učesnici su primili k znanju da Bosna i Hercegovina u nekim oblastima nije ispunila svoje obaveze koje je imala kao potpisnica Ugovora o uspostavljanju Energetske zajednice. Zbog toga, dogovoreno je da se pojača koordinacija između svih učesnika, da se pruži jača podrška od strane entiteta, te da se blisko sarađuje kako bi se osiguralo da Bosna i Hercegovina učini značajan napredak. Dalje je zakljuceno da bi naredni mandat trebalo iskoristiti za intenziviranje reforme energetskog sektora.\nVezano za Usvajanje Državnog zakona o električnoj energiji i gasu u skladu sa zahtjevima Energetske zajednice, relevantne strane primile su k znanju potrebu da se poduzmu neophodni koraci kako bi se pomirile razlike između dva entiteta i podržalo usvajanje ključnog zakona o električnoj energiji i gasu na državnom nivou. Razgovarano je i dogovoreno da onda, kada se utvrdi zakonski okvir na državnom nivou, usvoje entitetski zakoni i izmijene i dopune u cilju osiguranja harmonizacije i usklađivanja sa Trećim paketom EU.\nU roku od tri mjeseca od ovog sastanka predstavnici državnog i entitetskih ministarstava će, uz podršku međunarodne zajednice, tehničke asistencije USAID-a i Sekretarijata Energetske zajednice uskladiti svoje stavove i podržati usvajanje Državnog zakona.\nVezano za sektor električne energije naglašeno je kako elektroprivrede u BiH moraju brzo sprovesti potpuno razdvajanje djelanosti, s obzirom da ovo predstavlja ključni korak za prevazilaženje zastoja u implementaciji reformi i procesa u drugim područjima na tržištu električne energije. Kada je riječ o deregulaciji cijena, nakon razgovora prepoznato je da će Republika Srpska usvojiti novi zakon o električnoj energiji kojim bi se riješilo pitanje deregulacija cijena proizvodnje.\nVezano za obnovljivu energiju, jasno je podcrtano da nadležne entitetske vlade moraju uputiti izmjene i dopune entitetskih zakona o korištenju obnovljivih izvora energije i odgovarajućih podzakonskih akata u proceduru usvajanja, kako bi se omogućila implementacija reforme šema podsticaja za korištenje obnovljivih izvora energije. Reforma ima za cilj dalje povećanje udjela neupravljive obnovljive energije, kao što je energija vjetra i sunca, na finansijski održiv način.\nVezano za energetsku efikasnost, prepoznato je da je potrebno povećanje investicija koje vode ka stvaranju novih radnih mjesta i smanjenju štetnih emisija u zrak. Strane su se složile da je potrebno čim prije izmijeniti entitetske zakone o energetskoj efikasnosti kako bi se omogućila implementacija kombinacije ESCO modela i obligacionih šema za energetsku efikasnost i usvojili Akcioni planovi na entitetskim i državnom nivou kako bi se postigli ciljevi koji proizilaze iz zahtjeva Direktive o energetskoj efikasnosti.\nKako bi se postigao napredak u vezi sa zakonima o energetskoj efikasnosti i korištenju obnovljivih izvora energije, o čemu je razgovarano tokom sastanka, članovi međunarodne zajednice će nastaviti svoje aktivno učešće, a naročito USAID i GIZ koji će pomoći nadležnim entitetskim ministarstvima i Distrikt Brčko da izrade amandmane na zakone o energetskoj efikasnosti i korištenju obnovljivih izvora energije poštujući ustavnu strukturu BiH.\nVezano za kompaniju za prijenos električne energije (Elektroprijenos BiH), prepoznato je da je savjesno i efikasno upravljanje ovom kompanijom ključno za sveukupno funkcionisanje sektora električne energije posebno u pogledu sigurnosti snabdijevanja. Kako bi se osigurala puna funkcionalost i odblokirale investicije, podcrtano je i dogovoreno da će entitetske vlade hitno imenovati novi menadžment na osnovu transparentnih procedura i kompetentnosti.\nOdgovor na pandemiju bolesti COVID-19 u energetskom sektoru EU: Vijeće EU usvojilo zaključke\nVažan iskorak za prioritetni projekat plinske infrastrukture između BiH i Hrvatske\nIzjava nakon 2. sastanaka Pododbora SSP-a za saobraćaj, energetiku, životnu sredinu i regionalni razvoj između Evropske unije i Bosne i Hercegovine


19.05.2019. / 10:53\nBEOGRAD – Beogradski Aerodrom “Nikola Tesla” (AERO) objavio je kvartalne rezultate poslovanja za period januar-mart, što je prvi izvještajni period nakon što je koncesijom imovina kompanije na 25 godina prenesena francuskom VINCI-ju.\nU prvom kvartalu Aerodrom je zabilježio poslovni prihod od 133,2 miliona dinara, prije svega usljed naplate periodične koncesione naknade od 129,8 miliona dinara. Poslovna dobit iznosila je nepunih 49 miliona dinara, dok je neto dobit dostigla 31,5 miliona dinara.\nUprava je izvjestila da je na kraju marta u kompaniji bilo zaposleno 34 radnika, dok su poslovni rashodi od 84,3 miliona dinara bili za oko dva odsto ispod plana.\nNarednih 25 godina, Aerodrom “Nikola Tesla” će glavninu prihoda ostvarivati od godišnjih koncesionih naknada koje su ugovorom predviđene da budu u rasponu 4,3-16 miliona evra, a ne manje od pet odsto bruto godišnjeg prihoda kompanije VINCI Airports. SEEbiz\nTagovi: aerodrom nikola tesladobitkoncesijaprihodivazno


Upozorenje naučnika: Amerika će biti potopljena - Novagaszeta.rs\nUpozorenje naučnika: Amerika će biti potopljena\n2018-06-07 Novagazeta\tComment(0)\nNajnoviji izvještaj agencije američke vlade otkriva da se poplave zbog visoke plime širom SAD događaju dvaput češće neko prije samo 30 godina. Naučnici predviđaju da će se taj trend nastaviti zbog porasta nivoa mora.\nU izvještaju se navodi da je prošle godine Sabin Pas u Teksasu imao 23 dana takvih poplava, dok su Altantik Siti u Nju Džerziju i Boston i Masačusetsu imali po 22 takva dana. Kako se ukazuje, neki gradovi u drugim dijelovima SAD imali su manje poplava, ali su u mnogima od njih zabilježene rekordne visine vode.\n„I pored godišnjih i regionalnih razlika, trend je sasvim jasan: Zbog porasta nivoa mora, prosječna nacionalna učestalost plimskih poplava je udvostručena u odnosu na prije 30 godina“, piše u izvještaju.\nBen Horton, istraživač sa Univerziteta Ratgers, kaže da to predstavlja „upozorenje“ i dodaje da je duž čitave američke obale potrebna akcija. On je, takođe, ocijenio da je izvještaj značajan jer ga je uradila agencija administracija predsjednika Donalda Trampa koji osporava da se klima mijenja, i zato što pokazuje da se „problemi na našim obalama pogoršavaju i pogoršavaće se“.\nNiš: Nastavnici dobili uniforme, žele biti primer učenicima\nSAD izdale upozorenje za Kosovo: Oprez, mogući napadi\nMisterija: Ko će biti novi gradonačelnik Beograda?\nFoča: Putarina za šumsku stazu skuplja nego za autoput\nDošla na maturu s kartonskim Denijem DeVitom


"Turska se udaljava od Evrope"\n“Turska se udaljava od Evrope”\nM. K.\t 5. novembra 2016. 18:03\nPredsednik Evropske komisije Žan-Klod Junker odbacio je danas pretnje Turske da će se oglušiti o obećanja o zaustavljanju priliva ilegalnih migranata u Evropu ukoliko EU ne omogući Turcima bezvizna putovanja u države članice Unije, javlja Rojters.\n“Imun sam na pretnje turskih lidera. Ako Turska ne ispuni postavljene uslove, neće biti napretka po pitanju viza”, rekao je Junker u danas objavljenom intervjuu belgijskom listu “Soar”, dodavši da, ako sporazum propadne, “Turska će biti kriva za to”,\nJunker je, takođe, upozorio da se Turska udaljava od demokratskih vrednosti i bližih veza sa Evropom.\n“Sa žalošću primećujem da se Turska udaljava od Evrope, a ne Evropa od Turske”, zaključio je predsednik Evropske komisije.\nTurska je u martu postigla sa EU sporazum kojim se saglasila da zaustavi prelazak ilegalnih migranata u Grčku u zamenu za finansijsku pomoć za migrante o kojima se turske vlasti brinu, obećanje o ukidanju viza turskim građanima za putovanja u veći deo EU i ubrzane pregovore o članstvu u EU, podseća britanska agencija.\nMeđutim, došlo je do zastoja kad je reč o planu da se Turcima omogući bezvizni pristup Evropi, pri čemu Brisel najpre traži od Turske da izmeni svoje antiterorističke zakone, koje smatra preširokim.\nEvropski lideri kritikuju Tursku i zbog jučerašnjeg pritvaranja lidera glavne turske prokurdske opozicione partije.\nIako Junker nije direktno komentarisao ta hapšenja, on je reakciju vlade na neuspeli pokušaj puča u Turskoj, koji je izveden 15. jula, nazvao “preteranom”.\npetar pre 11 meseca\nTurska je drzava Azije i NE moze da ima privilegije clanstva dzava koja pripadaju Evropi. Sto se tice izbeglica i migranata oni neka idu u susedne drzave jer nisu gradili Evropu i nemaju pravo da je naseljavaju i da uzimaju iz fondova koji su drugi uplacivali. Cisti racuni su ljudsko pravo broj 1!


Sukobi izraelske policije i Palestinaca kod džamije Al-Aksa u Jerusalimu, 10. maj\nIzraelski Vrhovni sud odložio je odluku o iseljavanju palestinskih porodica iz dela istočnog Jerusalima u višedecenijskom slučaju o pravu na zemlju koji je sada u žarištu rasplamsalih tenzija, ali i koji, kako tvrde organizacije za ljudska prava, ističe diskriminatornu politiku Izraela prema Palestincima, pišu svetski mediji.\nČitamo vam: Višedecenijski spor o pravu na zemlju u žarištu tenzija u Jerusalimu\nOdlaganje sudske odluke\nIzraelski Vrhovni sud odložio je duboko spornu odluku da li Palestinci mogu biti silom iseljeni da se ustupi mesto jevrejskim naseljenicima, pošto su stotine Palestinaca povređene u sukobima s policijom u nekim od najgorih nemira u Jerusalimu u poslednjih nekoliko godina, ukazuje Gardijan (The Guardian).\nBivši izraelski odbrambeni zvaničnik posle sukoba u subotu, 8. maja, uveče kod Starog grada u Jerusalimu, opisao je atmosferu kao bure baruta spremno da eksplodira u svakom trenutku.\nTenzije u Jerusalimu, ističe britanski list, porasle su poslednjih dana uoči sada odložene presude izraelskog suda da li vlasti mogu deložirati desetine Palestinaca iz naselja Šeik Džara i ustupiti njihove domove jevrejskim naseljenicima.\nNasilje tokom vikenda usledilo je pošto je u petak više od 200 Palestinaca povređeno u nemirima kod jerusalimske džamije Al-Aksa, trećeg najsvetijeg mesta islama. Izraelska policija navodi da su povređeni i brojni policajci.\nVrhovni sud Izraela u nedelju, 9. maja, saopštio je da je ročište o iseljavanju palestinskih porodica, koje je trebalo da se održi u ponedeljak, otkazano na zahtev državnog tužioca i da će odrediti novi datum u roku od 30 dana.\nProšle nedelje sud je saopštio da će saslušati žalbu palestinskih porodica protiv njihovog iseljavanja iz naselja Šeik Džara u istočnom Jerusalimu, u poslednjem razvoju u više decenija starom slučaju koji je sada žarište rasta tenzija u Jerusalimu, ukazuje CNN.\nOrganizacija doseljenika Nahalat Šimon koristi zakon iz 1970. da tvrdi da su vlasnici zemlje pre 1948. godine bile jevrejske porodice, pa bi sadašnji palestinski stanari trebalo da budu iseljeni i da njihova imanja budu ustupljena izraelskim Jevrejima.\nPalestinci, s druge strane, kažu da su zakoni o restituciji u Izraelu nepravedni jer nemaju pravna sredstva da povrate imovinu koja je predata jevrejskim porodicama krajem četrdesetih godina prošlog veka u državi Izrael.\nKancelarija visokog komesara za ljudska prava Ujedinjenih nacija saopštila je da se zakon "primenjuje na suštinski diskriminatoran način", dodajući da bi preseljavanje izraelskih građana na okupiranu teritoriju moglo biti "zabranjeno po međunarodnom humanitarnom pravu i da može predstavljati ratni zločin".\nIzraelsko Ministarstvo spoljnih poslova situaciju u Šeik Džari opisalo je kao "spor oko nekretnina" privatnih strana, tvrdeći da Palestinci koriste taj slučaj za podsticanje nasilja u Jerusalimu. Palestinske vođe i institucije opisale su iseljavanje palestinskih stanovnika iz njihovih domova u istočnom Jerusalimu kao "etničko čišćenje" usmereno na "judaizaciju svetog grada".\nVećina međunarodne zajednice istočni Jerusalim smatra okupiranom teritorijom, ukazuje CNN i dodaje da ga Palestinci vide kao prestonicu buduće države, dok Izrael želi da održi ujedinjeni grad kao deo svoje suverene teritorije, odbacujući ideju da je bilo koji njegov deo okupiran.\nSituacija u Šeik Džari privukla je pažnju sveta, ukazuje CNN. Američki Stejt department izrazio je "duboku zabrinutost" zbog potencijalnog iseljavanja palestinskih porodica i pozvao da se izbegnu koraci koji pogoršavaju tenzije ili udaljavaju od mira. "To uključuje iseljavanja u istočnom Jerusalimu, naseljavanje, rušenja kuća i terorističke činove", rekao je portparol Stejt departmenta Ned Prajs (Price).\nSpor od vremena Osmanlija\nZa mnoge Palestince nevolje porodica kojim preti iseljavanje postale su simbol šireg napora za uklanjanje Palestinaca iz delova istočnog Jerusalima i ranijih raseljavanja Arapa s okupiranih teritorija i unutar Izraela, piše Njujork tajms (The New York Times), ukazujući da je od početka maja mogućnost iseljavanja podstakla svakodnevne proteste, hapšenja i sukobe Palestinaca, izraelske policije i jevrejskih ekstremista.\nDok pojedini zvaničnici u Jerusalimu tvrde da je reč o pravnom sporu, drugi u gradskom rukovodstvu kažu da je to deo zajedničkog napora da se ojača jevrejska kontrola nad istočnim Jerusalimom i spreči da u budućim mirovnim pregovorima bude ustupljen palestinskoj državi.\nSpor u Šeik Džari potiče iz 1876. godine kada je zemlja bila pod osmanskom vlašću, ukazuje američki list. Te godine, prema presudi izraelskog suda, dva jevrejska fonda kupila su zemlju od palestinskih zemljoposednika u Šeik Džari gde se nalazi i grobnica jevrejskog sveštenika iz antičkog doba Simona Poštenog.\nJordan je zauzeo tu zemlju u arapsko-izraelskom ratu 1948. godine i podigao desetine domova za smeštaj nekih od stotina hiljada palestinskih izbeglica koje su izbegle s teritorije na kojoj je nastao Izrael.\nNakon što je Izrael zauzeo istočni Jerusalim 1967. godine, vratio je vlasništvo nad kućama u Šeik Džari jevrejskim fondovima koji su ih kasnije prodali desničarskim naseljenicima, koji su od tada pokušavali da isele stanovnike, navodi Njujork tajms i dodaje da su neke porodice već primorane da odu, dok su druge u različitim fazama sudskog procesa.\nSlučaj Šeik Džare je istakao neravnotežu ko može povratiti zemlju u Jerusalimu, ocenjuje list. U istočnom Jerusalimu Jevrejima je dozvoljeno da povrate imovinu koja je bila u jevrejskom vlasništvu pre 1948, ali palestinske porodice nemaju pravni mehanizam da povrate posede koje su imale u zapadnom Jerusalimu ili drugde u Izraelu.\nRazličita prava Jevreja i Palestinaca\nNevolje porodica kojima preti iseljavanje podstakle su višenedeljne demonstracije a poslednjih dana i sukobe demonstranata i izraelske policije, ali takođe ističu niz diskriminatornih mera za koje organizacije za ljudska prava tvrde da su usmerena na proterivanje Palestinaca iz Jerusalima kako bi se očuvala jevrejska većina, ističe Asošiejtid pres (Associated Press).\nIzraelska organizacija B'Tselem i Hjuman rajts voč (Human Rights Watch) sa sedištem u Njujorku naveli su te mere kao primer za ono što tvrde da je postao režim aparthejda.\nIzrael odbacuje te optužbe i tvrdi da se svi stanovnici Jerusalima tretiraju podjednako. Međutim, kako navodi AP, stanovnici istočnog Jerusalima imaju različita prava u zavisnosti od toga da li su Jevreji ili Palestinci.\nJevreji rođeni u istočnom Jerusalimu automatski dobijaju izraelsko državljanstvo, dok Jevreji bilo gde iz sveta imaju pravo da postanu izraelski državljani.\nS druge strane, Palestinci rođeni u istočnom Jerusalimu dobijaju neki oblik stalnog boravka koji se može opozvati ako provedu previše vremena živeći izvan grada. Oni mogu da podnesu zahtev za izraelsko državljanstvo, ali moraju da prođu težak i neizvestan birokratski proces koji može trajati mesecima ili godinama.\nPalestinci se takođe drugačije tretiraju kada je reč o stanovanju, što će otežati porodicama Šeik Džare da ostanu u Jerusalimu ako budu iseljene, ukazuje AP. Posle 1967. Izrael je proširio granice gradskih opština da obuhvati velika područja gde je od tada izgradio jevrejska naselja u kojima žive desetine hiljada ljudi. Istovremeno je postavio granice palestinskih četvrti, ograničavajući njihov rast.\nDanas više od 220.000 Jevreja živi u istočnom Jerusalimu, uglavnom u oblastima koja Izrael smatra četvrtima svog glavnog grada. Većina 350.000 stanovnika Palestine na istoku Jerusalima zbijeno je u prenaseljene četvrti u kojima nema mnogo prostora za izgradnju.\nPalestinci kažu da ih troškovi i teškoće u dobijanju dozvola primoravaju da ilegalno grade ili da se presele na okupiranu Zapadnu obalu, čime rizikuju da izgube prebivalište u Jerusalimu. Izraelske grupe za zaštitu ljudskih prava procenjuju da je od 40.000 domova u palestinskim četvrtima polovina izgrađena bez dozvola i da im preti rušenje.\nPretnja dalje eskalacije\nIako su sudski spor i iseljavanja palestinskih porodica odloženi, potencijal za eskalaciju i dalje postoji, ocenjuje Volstrit džurnal (The Wall Street Journal).\nSam izraelski državni tužilac Avičaj Mandelblit rekao je da razmišlja da li da se umeša, jer je spor postao politički eksplozivna stvar, navodi list, ukazujući da je napetost oko kontrole i pristupa kompleksu kod džamije Al-Aksa, gde je nasilje izbilo u petak uveče, već dugo izvor sukoba Palestinaca i Izraelaca. Jevrejima je to mesto poznato kao Hramova gora, a muslimanima kao Plemenito svetilište.\nIzraelski saveznici i susedi u regionu povezali su pozive na smirenje s kritikama zbog potencijalnih iseljavanja palestinskih porodica. "Pozivamo izraelske vlasti da budu uzdržane i da izbegnu mere koje bi dalje eskalirale situaciju tokom ovog perioda muslimanskih svetih dana", saopštila je Bliskoistočna četvorka, diplomatsko telo koje uključuje Evropsku uniju, Rusiju, SAD i Ujedinjene nacije i koje posreduje u izraelsko-palestinskom mirovnom procesu.\nKao znak da bi se nasilje moglo proširiti dalje od Jerusalima, kako piše Volstrit džurnal, ekstremisti u pojasu Gaze lansirali su raketu prema Izraelu. Izraelska vojska odgovorila je napadom na položaje ekstremističke palestinske organizacije Hamas u Gazi. Izraelski zvaničnici takođe strahuju da bi se nasilje moglo proširiti na Zapadnu obalu izvan Jerusalima.\nFatah, stranka koja upravlja Palestinskom upravom, pozvao je na pojačanu konfrontaciju s izraelskim snagama širom palestinske teritorije u znak solidarnosti s onima u Jerusalimu. Haled Mešal, visoki zvaničnik Hamasa, pozvao je Palestince u Gazi da budu spremni da se odupru izraelskim naporima kod džamije Al Aksa.\nIzraelski premijer Benjamin Netanjahu rekao je u nedelju da je Izrael posvećen slobodi veroispovesti, ali da neće dozvoliti nasilje. On je dodao da Izrael neće pokleknuti pred međunarodnim pritisku da obustavi izgradnju naselja u Jerusalimu, čak i dok se povećavaju osude takve politike.


Privedene dvije osobe zbog istrage o ubistvu Miloša Ostojića\tIstaknuto\nSrijeda, 02 Januar 2019 15:28\nDvije osobe privedene su danas u opsežnoj akciji MUP-a koja je provedena ispred Ambasade SAD-a u Sarajevu. Kako nam je rekla portparolka MUP-a KS Suvada Kuldija, sarajevski policajci su po zahtjevu kolega iz PU Istočno Sarajevo kontrolisali jedno vozilo, te priveli dvije osobe koje će biti predate PU Istočno Sarajevo, piše Klix.\nKako saznajemo, uhapšena je jedan ženska i jedna muška osoba, a nakon što je vozilo Renault Clio crnogorskih registarskih oznaka ispred zgrade Ambasade SAD-a okruženo s više policijskih vozila MUP-a KS.\nNa nekoliko minuta je bilo blokirano odvijanje saobraćaja u ulicama Zmaja od Bosne i Franca Lehara.\nPar se dovodi u vezu sa ubistvom Miloša Ostojića koje se dogodilo sinoć u Istočnom Sarajevu. Nije poznato u kojem svojstvu su privedeni.\nViše iz kategorije: « Ćosić: Isključiva krivica za udese se ne može pripisati ''Radu'' Nema osumnjičenih za ubistvo Ostojića, ubice još uvijek na slobodi »


Halifax u stalnom stremljenju ka kvalitetnijoj usluzi - Još jedna uspešna ISO provera iza prevodilačke i konsultanske kompanije - Cansee\nHalifax u stalnom stremljenju ka kvalitetnijoj usluzi - Još jedna uspešna ISO provera iza prevodilačke i konsultanske kompanije\n15. August 2016. Tip: Vesti\nHalifax Consulting and Halifax Translation uspešno su prošli još jednu nadzornu proveru primene standarda u oblasti mendžmenta usluga konsaltinga i prevođenja.\nOd leta 2012. godine, Halifax uspešno primenjuje procedure koje propisuju ISO 9001 i EN 15038 standardi. Direktorka Halifaxa, Sonja Babić-Lythgoe, rekla je da ovakve procedure pomažu Halifaxu da konstantno podiže nivo kvaliteta svojih usluga.\n- Stalno unapređivanje interne kontrole kvaliteta i insistiranje na "ljudskom" aspektu u radu sa klijentima i sa prevodiocima - jedini je način da se bude korak ispred drugih i da se spremno odgovori na sve izazove - objasnila je Sonja.\n- Baš iz tog razloga, ne iznenađuje što smo u ovom periodu zaključili nekoliko novih ugovora i dobili nove klijente u javnom i u privatnom sektoru. Velika je privilegija sarađivati sa klijentima poput Narodna Banke, Fonda za inovacionu delatnost, Kancelarije za saradnju sa civilnim društvom, sa Vladinim koordinacionim telom za opštine Preševo, Bujanovac i Medveđa, Narodnom Skupštinom i mnogim drugim - kaže direktorka Halifaxa.\nNa kraju Sonja Babić-Lythgoe dodaje:\n- Mi u Halifaxu volimo da kažemo da kvalitet uvek donosi rezultate. Ovih 15 godina poslovanja je to i potvrdilo.\nSrbija na listi top 15 zemalja u Evropi po broju stranih investicija...\nU Srbiji je u 2017. godini zabeležen rast u broju direktnih stranih investicija za 157% v...\nPotpredsednik Evropske banke za obnovu i razvoj (EBRD) Alen Piju rekao je danas u razgovor...\nDelta fondacija dodelila devet donacija za projekte socijalnog...\nDelta fondacija dodelila je danas devet donacija za projekte socijalnog preduzetništva u ...


Sekulić: Autogol Gajovića u odnosu na medije i vladu - Sindikat novinara Srbije\nSekulić: Autogol Gajovića u odnosu na medije i vladu\nDirektor i glavni i odgovorni urednik novinske agencije FoNet Zoran Sekulić izjavio je u Novom danu da je intervju državnog sekretara za medije Aleksandra Gajovića "skandalizovao medijsku zajednicu", ali je nije iznenadio. "On je dao autogol i u odnosu na medijsku zajednicu i u odnosu na vladu čiji je član. On je sebe diskreditovao kao sagovornika", ocenio je Sekulić.\nPodsetimo, Gajović je u intervjuu za Slobodnu Evropu naveo da Ministarstvo ne može da štiti novinare, da oni treba sami da se štite, da se potenciraju napadi na novinare koji nisu provladini kao i da ga interesuje i "verzija druge strane, odnosno ko, šta i da li uopšte neko stoji iza napada".\nPred Ministarstvom kulture i informisanja su ozbiljni poslovi, podseća on.\n"Znate za kontroverze o medijskoj strategiji, državni sekretar sad daje ovakve izjave, s njim je sutra teško razgovarati o bilo čemu. Posebno pošto je premijerka Ana Brnabić rekla da mediji nisu neprijatelji. Ako mediji nisu neprijatelji, kako onda tumačiti njegove izjave", pita se Sekulić.\nOn dodaje da Gajović ne samo da opravdava, već i relativizuje napade na novinare.\n"Ovako ne bi govorio ni čovek koji nema veze sa novinarstvom i koji ne razume novinarstvo", kaže on.\nKomentarišući izjavu ministra Vladana Vukosavljevića s tim u vezi, Sekulić kaže da "ako je nameravao da brani Gajovića nije trebao tako".\nS druge strane, dodaje Sekulić, premijerka ga ne brani, ali reaguje na zahtev za smenom Gajovića parcijalno i menja teze i skreće debatu na drugi teren.\n"Uopšte se ne bavi izjavama Gajovića, nego govori šta su njena saradnica i ona lično uradile povodom slučaja pretnje novinaru N1 Nikoli Radišiću", ističe Sekulić.\nZnačaj odnosa Srbije i Hrvatske prevazilazi bilateralne\nGovoreći o poseti predsednika Srbije Aleksandra Vučića Hrvatskoj, Sekulić ističe da su odnosi Srbije i Hrvatske su odnosi od kojih zavisi sveukupna stabilnost u regionu.\n"NJihov značaj prevazilazi bilateralne odnose dve zemlje. Bitni su i zbog toga što ti odnosi godinama nikako da uđu u normalni tok. Imamo ciklična ponavljanja konfliktnih situacija i podizanje tenzija do granica koje liče na nastavak rata drugim sredstvima", ocenjuje Sekulić.\nOn podseća da se u poslednjoj strategiji EU za Zapadni Balkan ističe, između ostalog, dobrosusedski odnosi i stabilnost u regionu i dodaje da su za to ključ upravo odnosi Beograda i Zagreba.\nSekulić naglašava da najmanje prigovora Srbiji može da se uputi na odnose sa regionom jer ocenjuje da Srbija vodi aktivnu politiku u odnosu na region.\n"Ne očekujem da bi ova poseta mogla da donese preokret, ali ako bude početak uvođenja u format u kom se otvoreno i iskreno razgovara o najkomplikovanijim pitanjima i ako se rešavaju na način da neće proizvoditi dodatne konflikte, već je to samo po sebi uspeh", smatra Sekulić.\nDodaje da bi prvi korak trebalo da bude promena retorike koja, prema njegovoj oceni, dolazi s nižih nivoa vlasti i iz medija.\n"Takva retorika otežava dijalog, stvara atmosferu u jednoj i drugoj sredini koja utiče na ponašanje političara", kaže on.


Snouden još tri godine u Rusiji\nDemosntranti u Berlinu nose maske s likom Edvarda Snoudena, ranije ove godine\nRuske vlasti odobrile produžetak dozvole boravaka bivšem slušbeniku američke Nacionalne bezbenosne agencije, njegov advokat tvrdi da se ne radi o političkom azilu i da njegov klijent mora da ima posao da bi mogao da ostane u zemlji\nBivši službenik Nacionalne bezbednosne agencije (NSA) Edvard Snouden dobio je dozvolu ruskih vlasti da ostane u toj zemlji još tri godine.\nSnoudenov advokat Anatolij Kučarena izjavio je da Snouden radi u oblasti informacione tehnologije i da je uslov za ostanak u Rusiji to da ima posao. Kučarena je naglasio da se produžetak njegove dozvole za boravak u Rusiji ne smatra političkim azilom, jer bi mu politički azil omogućio da u Rusiji ostane zauvek.\nAdvokat je takođe rekao da Snouden u Rusiji ima privatno obezbeđenje.\nBivši službenik NSA pobegao je iz SAD u maju 2013, pošto je medijima dostavio osetljive detalje američkih programa praćenja građana, tako da se u SAD tereti za špijunažu i krađu vladinog vlasništva. Posle toga postao je poznat širom sveta, s tim da ga neki smatraju aktivistom za prava građana, a drugi kriminalcem.\nEdvard Snouden traži azil u Rusiji\nSnouden: Želim da se vratim u SAD\nKleper: Snouden naneo "istorijsku" štetu\nNjujork Tajms: Pomilovati Snoudena\nSnouden: Moja misija je realizovana\nSnouden dobio posao u Rusiji


To znači da će u 2017. godini žene odlaziti u penziju sa navršenom 61 godinom i šest meseci i najmanje 15 godina staža osiguranja.\nRepublički fond za penzijsko i invalidsko osiguranje (PIO) saopštio je ranije da će se uslovi za penzionisanje žena koji se odnose na godine života postepeno pomerati do 2032. godine, kada će žene u punu starosnu penziju odlaziti sa navršenih 65 godina života, dok za muškarce važe isti uslovi, odnosno 65 godina života i najmanje 15 godina staža osiguranja.\nProsečna penzija sa uvećanjem iznosiće 23.818 dinara, a za te namene je ove godine obezbeđeno dodatnih 8,6 milijardi dinara u PIO fondu, izjavio je ministar za rad, zapošljavanje, boračka i socijalna pitanja Aleksandar Vulin i poručio da će penzije biti isplaćivane „u dinar i na vreme“.\n„Uvećana decembarska penzija, koja će biti isplaćena u januaru, obezbedila je da će nešto više od milion penzionera imati veću penziju koju su ikada imali“, rekao je Vulin.\nMuškarcima će od danas za prevremeni odlazak u penziju biti potrebno 40 godina staža osiguranja i najmanje 56 godina i četiri meseca života, a ženama 37 godina i šest meseci staža i najmanje 55 godina i osam meseci života.\nViše iz ove kategorije « Veći roditeljski dodatak: Za prvo dete od države 100.000 dinara\tKratak istorijat: Odbrane od poplava »


GTC prodao 11 poslovnih zgrada u Beogradu mađarskom investitoru - 100 Najvećih u Srbiji\nGTC prodao 11 poslovnih zgrada u Beogradu mađarskom investitoru\nGlobe Trade Center – GTC je odlučio da proda svoj portfolio poslovnog prostora u Beogradu mađarskom investitoru Indotek Grupa, prenosi eKapija.\nSporazum će obuhvatiti prodaju 11 zgrada u pet poslovnih parkova (Green Heart, FortyOne, Belgrade Business Center, 19 Avenue i GTC House), čija je ukupna površina 122 175 kvadratnih metara, sa visokom stopom popunjenosti na Novom Beogradu.\n“Prodaja 11 poslovnih zgrada vrhunske klase u Beogradu je smeo potez koji će nam omogućiti da dovršimo razvojni ciklus u Srbiji i započnemo drugačije poglavlje na ovom tržištu. Prodaja srpskog portfolija dešava se u pravom trenutku jer smo trenutno u procesu redefinisanja tržišne strategije i unapređenja našeg poslovanja kako bismo bili održiviji i otporniji na budućnost. Ovo je referentna transakcija u Beogradu koja pokazuje likvidnost u postkovidu. Prodaja naše imovine i premeštanje novčanog toka za razvoj potpuno novih, ambicioznih projekata u Srbiji i drugim tržištima CIE zaista je snažan izlaz, koji će nas voditi napred”, izjavio je Yovav Carmi, predsednik upravnog odbora GTC.\nProdaja bi trebalo da bude završena u trećem kvartalu 2021. godine i biće jedna od najvećih transakcija nekretninama u poslednjih pet godina na tržištu CIE.\n“Indotek Grupa je prisutna na domaćem tržištu gotovo 25 godina. U poslednjoj deceniji počelo je širenje kompanije i izvan Mađarske, što je rezultiralo time da je Indotek Grupa danas aktivna u 10 zemalja. Dugo smo tražili priliku za ulazak na srpsko tržište, a trenutnom transakcijom u mogućnosti smo da značajno ojačamo svoju poziciju u regionu. Posebno sam ponosan što nas naša prva transakcija u Srbiji čini jednim od najdominantnijih učesnika na tržištu beogradskih kancelarija”, naveo je Daniel Jellinek, osnivač i izvršni direktor Indotek Grupe.


Ministar Kaplan primio delegaciju Džudo saveza FBiH – Magazin Plus\nHome/Ministar Kaplan primio delegaciju Džudo saveza FBiH\nbulle Send an email 2014-12-03\nFederalni ministar kulture i sporta Salmir Kaplan primio je jučer delegaciju Džudo saveza Federacije Bosne i Hercegovine, po povratku Aleksandre Samardžić i Haruna Sadikovića sa Evropskog prvenstva za seniore do 23 godine na kojem su osvojili dvije medalje.\nAleksandra Samardžić je osvojila bronzu u kategoriji do 70 kilograma, dok se Harun Sadiković, nakon osvojene srebrene medalje na kadetskom prvenstvu prije dvije godine, ovog puta u kategoriji seniora okitio bronzom.\nMinistar Kaplan čestitao je mladim sportistima na vrhunskim rezultatima ostvarenim na međunarodnom planu, te obećao i ubuduće podršku Džudo savezu FBiH, čiji sportisti već godinama nižu značajne uspjehe i prezentiraju Bosnu i Hercegovinu u najboljem svjetlu.\nSelektor džudo reprezentacije BiH Branislav Crnogorac posebno je ponosan na bosanskohercegovačke džudiste, koji su u ovoj sezoni osvojili pet evropskih medalja. Crnogorac je također istakao kontinuirano korektnu saradnju Džudo saveza FBiH s Federalnim ministarstvom kulture i sporta, koje godinama finansijski pomaže sportiste.\nEvropska vicešampionka Larisa Cerić, te Aleksandra Samardžić i Harun Sadiković, zahvalili su ministru Kaplanu na dosadašnjoj podršci u njihovim naporima da ostvare zavidne rezultate, te obećali naporan rad i još mnogo medalja u budućnosti.\nFederalno ministarstvo kulture i sporta u periodu od 2011. do 2014. godine, podržalo je Džudo savez FBiH sa 294.750 KM. Također, upućen je prijedlog Vladi Federacije BiH da se finansijski nagrade sportski rezultati Aleksandre Samardžić i Haruna Sadikovića, te njihovi treneri, Branislav Crnogorac i Arijana Jaha, saopćeno je iz Federalnog ministarstva kulture i sporta.\nVahid Halilhodžić: Kad pomislim na BiH, vrate mi se ružne slike - ne mogu!


plasman | Tuzlanski.ba\nMakedonski premijer obećao 500.000 eura fudbalerima ukoliko se plasiraju na SP\nPredsjednik Vlade Sjeverne Makedonije Dimitar Kovačevski ispratio je danas fudbalsku reprezentaciju u Portugal i obećao je kao nagradu 500.000 eura ako se ta selekcija plasira na Svjetsko prvenstvo u Kataru. Makedonski fudbaleri u utorak u…\nU Banja Luci slavlje zbog plasmana Srbije na Mundijal\nOdmah nakon posljednjeg sudijskog zvižduka, počelo je slavlje širom Srbije ali i u manjem bh. entitetu. Fudbalska reprezentacija Srbije izborila je plasman na Svjetsko prvenstvo koje se igra u Kataru pobjedom nad Portugalom usred Lisabona…\nDragan Stojković nakon plasmana na Mundijal: Mentalna snaga, disciplina i požrtvovanost donijeli su pobjedu\nDoktorski rad Dragana Stojkovića pečatiran u posljednjem minutu susreta u Lisabonu Kada je promovisan u glavnokomandujućeg Orlova, fudbalska Srbija je bila devastirana. Poraz u baražu protiv Škotske istopio je i ono malo povjerenje naroda, niko…\nAhmedhodžić i Nalić plasirali se u grupnu fazu Lige prvaka, Ferencvaroš i PSV ispali\nAnel Ahmedhodžić i Adi Nalić igrat će u grupnoj fazi Lige prvaka. Njihov Malmo je večeras u play-offu izbacio bugarski Ludogorets i plasirao se u grupe. Ludogorets je slavio sa 2:1 u revanš utakmici na…\nEnglezi pobijedili Nijemce i prošli u četvrtfinale Eura\nEngleska je večeras u Londonu u meču 1/8 finala Evropskog prvenstva savladala Njemačku sa 2:0 i plasirala se među osam najboljih. Bio je to klasik velikih rivala, a Englezi su oba gola zabili u drugom…\nŽenska košarkaška reprezentacija Bosne i Hercegovine danas se sastaje sa selekcijom Hrvatske za plasman u četvrtfinale Evropskog prvenstva u Francuskoj i Španiji. Izabranice selektora Gorana Loje grupnu fazu Eurobasketa okončale su na drugoj poziciji sa…\nOdbojkašice BiH saznale protivnike na svom prvom nastupu na Evropskom prvenstvu\nŽenska odbojkaška reprezentacija Bosne i Hercegovine večeras je nakon žrijeba u Beogradu saznala svoje protivnike na Evropskom prvenstvu. BiH će tako igrati u grupi A zajedno s domaćinom Srbijom, Azerbejdžanom, Rusijom, Belgijom i Francuskom. Sve…\nAjla Paradžik: Ponosni smo, plasmanom na EP smo započeli bolju priču\nAjla Paradžik, članica Odbojkaške reprezentacije Bosne i Hercegovine, kazala je kako su emocije zbog plasmana na Evropsko prvenstvo još uvijek pomiješane. Čestitke još uvijek stižu, a sva podrška koju dobijaju, dodatni su podsticaj za njihovu…\nFudbaleri Salernitane su u okviru posljednjeg kola Serije B pobijedili domaću Pescaru sa 3:0 i tako potvrdili plasman u Seriju A nakon 23 godine. Salernitanu je u vodstvo doveo Andreson u 67. minuti, na 2:0…\nPogledajte završne sekunde i veliko slavlje bh. košarkašica\nŽenska košarkaška reprezentacija Bosne i Hercegovine plasirala se na Evropsko prvenstvo. Izabranice selektora Gorana Loje danas su u ruskom Orenburgu savladale Švicarsku 67:62 i nakon 22 godine BiH će ponovo igrati na smotri najboljih evropskih…


Pandemiju koronavirusa prati pandemija nepoverenja u vakcine - Glas Zaječara\nPandemiju koronavirusa prati pandemija nepoverenja u vakcine\nHome Društvo Pandemiju koronavirusa prati pandemija nepoverenja u vakcine\nVakcine protiv kovida-19 uskoro bi trebalo da počnu da stižu do građana, ali se s njima očekuje poplava dezinformacija o vakcinama koje mogu da potkopaju poverenje javnosti i napore da se zaustavi širenje koronavirusa.\nU borbi protiv dezinformacija posebnu ulogu imaju vlade, ali i društveni mediji koji dosad nisu uspeli da spreče bujanje bizarnih antivakserskih teorija zavera, prenosi Radio slobodna Evropa (RSE) pisanja svetskih medija.\nDok je niz potencijalnih vakcina protiv kovida-19 na pomolu, sve je veća zabrinutost da bi dezinformacije na internetu mogle neke ljude da odvrate od imunizacije, ukazuje BBC.\nDeo problema je, kako navodi britanski javni servis, to što se informacije o pandemiji pojavljuju fragmentarno i nepovezano, dok naučnici dolaze do novih otkrića o koronavirusu i kako se najbolje odnositi prema njemu. To, prema rečima istraživača, stvara prostor za bujanje dezinformacija.\nNepoverenje u vakcine predstavlja veliki problem\nPredsednik Međunarodne federacije društava Crvenog krsta i Crvenog polumeseca Frančesko Roka upozorio je da su lažne vesti o vakcinama protiv kovida-19 postale „druga pandemija“ i da vlade i institucije treba da u zajednicama širom sveta počnu da grade poverenje u vakcinisanje, preneo je Asošijetid pres.\nOn je na virtuelnom brifingu Udruženju dopisnika Ujedinjenih nacija rekao da je za pobedu pandemije kovid-19, neophodno „pobediti i paralelnu pandemiju nepoverenja“.\nRoka je rekao da širom sveta postoji „sve veća uzdržanost oko vakcina generalno, a posebno o vakcinama protiv kovida-19 „, ukazujući da je u nedavnoj studiji Univerziteta Džon Hopkins u 67 zemalja utvrđeno da je prihvatanje vakcina značajno opalo u većini zemalja od jula do oktobra ove godine.\nU četvrtini zemalja, rekao je Roka, istraživanje je otkrilo da je stopa prihvatanja vakcine protiv koronavirusa blizu ili ispod 50 odsto, pri čemu je u Japanu opala sa 70 na 50 odsto, a u Francuskoj sa 51 na 38 odsto.\nVakcine protiv kovida-19 suočavaju se s raznovrsnim i snažnim pokretom dezinformisana na internetu, dok zdravstveni zvaničnici upozoravaju da je za zaustavljanje koronavirusa presudno da dovoljno ljudi bude imunizovano, ističe televizija NBC.\nU članku u časopisu Nejčer istraživači su ustanovili da antivakserski pokret uveliko odgovoran za takvu uzdržanost.\nAntivakserske grupe na internetu imaju manje članova nego grupe koje su za vakcinu, ali je takvih grupa više sa raznovrsnijim i emotivnim porukama. Mada je Fejsbuk nedavno zabranio neke od najvećih i najuticajnijih naloga antivaksera koji su milionima ljudi prenosili dezinformacije.\nNovo istraživanje pokazuje da veća opasnost po poverenje javnosti u vakcine protiv kovida-19 dolazi od manjih i bolje povezanih Fejsbuk grupa koje su poslednjih meseci slale poruke protiv vakcina.\n„To je poput širenja tumora“, rekao je fizičar Nil Džonson sa univerziteta Džordž Vašington koji proučava ekstremizam na internetu i koji je radio na članku za Nejčr.\nSa dolaskom vakcina protiv koronavirusa dolaze i dezinformacije o njima, štaviše one su već raširene, piše Vašington post u uredničkom komentaru.\nU jednom tekstu s teorijama zavera povodom novih vakcina hrane se bizarni navodi o „reprogramiranju“ DNA, dok se u drugom tvrdi da ne samo što će primalac vakcine biti obeležen čipom, već će mu biti ubrizgane i nano čestice kojim će postati „savršena antena za 5G frekvenciju“.\nTreći ponavlja neutemeljeni narativ s početka pandemije da je Bil Gejts napravio koronavirus da bi nametnuo obavezno vakcinisanje.\nKako bi vakcine protiv kovida-19 trebale da stignu ovog meseca, tehnološke kompanije će se suočiti sa svojim dosad najvećim testom na ovom planu – poplavom dezinformacija o vakcinama, ističe CNN uz ocenu da ulog da ispravno postupe, posle godina mučenja u borbi protiv dezinformacija o vakcinama, ne može biti veći.\nNeke društvene mreže već su uspostavile mere posebno namenjene dezinformacijama o vakcinama protiv kovida-19, dok druge još razmatraju najbolji pristup ili se oslanjaju na postojeće smernice za kovid-19 i sadržaj koji se odnosi na vakcine.\nMeđutim, ukazuje američka televizija, određivanje mera je lakši deo – dosledno sprovođenje je nešto gde platforme često zakažu.\nIzvor: Slobodna evropa, beta, N1\nPrethodni tekstKorona u Zaječaru: Jedna osoba preminula, 45 novoobolelih\nKorona u Zaječaru: Jedna osoba preminula, 45 novoobolelih 04/12/2020\nOd Nove godine poskupljuju cigarete i duvan 04/12/2020\nKvar na Tupižničkom vodu 04/12/2020\nU Sokobanji od početka godine više od 118.000 gostiju 04/12/2020


Sarajevo, 22. 4. 2018.\nDelegacija Bosne i Hercegovine, koju je predvodio guverner Centralne banke Bosne i Hercegovine (CBBiH) dr. Senad Softić, prisustvovala je sastancima održanim tokom proljetnog zasjedanja Međunarodnog monetarnog fonda (MMF) i Svjetske banke (SB), u Washingtonu od 21. do 23. aprila.\nDelegacija koju su, osim guvernera, sačinjavali premijer Federacije BiH Fadil Novalić, predstavnici Ministarstva finansija i trezora BiH, te predstavnici entitetskih vlada, održala je veći broj sastanaka sa visokim zvaničnicima MMF-a i SB, među kojima treba istaći susrete sa Taom Zhangom, zamjenikom izvršne direktorice MMF-a, Poulom Thomsenom, direktorom Odjeljenja za Evropu u MMF-u, kao i Cyrilom Mullerom, potpredsjednikom SB za regiju istočne i centralne Europe.\nTokom sastanaka sa predstavnicima MMF-a i SB razgovaralo se o aktuelnim temama, sa posebnim fokusom na provedbu preostalih mjera iz Pisma namjere sa MMF-om, te projektima finansiranim od strane SB.\nSa predstavnicima MMF-a posebno su istaknute mjere iz trećeg cilja iz Pisma namjere, a koje se odnose na očuvanje stabilnosti finansijskog sistema i pružanje prilika za kreditni rast. U tom smislu od velike je važnosti usvajanje zakona o Agenciji za osiguranje depozita BiH, utvrđivanje identične metodologije za određivanje sistemski važnih banaka, te priprema Memoranduma o razumijevanju u oblasti finansijske stabilnost na način kako je to usaglašeno Pismom namjere. Visoki predstavnici MMF-a su iskazali spremnost i podršku provedbi svih preostalih mjera dogovorenih sa vlastima, a što će biti tema drugog pregleda provedbe mjera tokom posjete misije MMF-a Bosni i Hercegovini koja je planirana polovinom maja ove godine.


Poznat je raspored Zvezdinih omladinaca u Ligi šampiona – DELIJE.AT / DELIJE SALCBURG / DELIJE AUSTRIJA\nOmladinci Zvezde u Ligi Šampiona FK Crvena Zvezda\nPoznat je raspored Zvezdinih omladinaca u Ligi šampiona\nCrveno—beli će domaćini Napoliju, PSŽ-u i Liverpulu biti na stadionu Čukaričkog\nČeka nas vrela jesen na Marakani. Pored seniorskog i omladinski tim Crvene zvezde igraće u Ligi šampiona. I pored toga što crveno-beli igraju sa mlađom generacijom (dečaci rođeni 2001.godine), očekuje se da u grupi sa Napolijem, PSŽ-om i Liverpulom dostojno reprezentuju srpski fudbal.\nIzabranici Bratislava Živkovića u omladinskoj Ligi šampiona igraće po identičnom kalendaru kao prvi itm, a poznate su i satnice svih šest mečeva.\nPremijeru u grupnoj fazi crveno-beli juniori će imati u Beogradu protiv Napolija od 16 časova, dok će dve nedelje kasnije u Parizu od 14 časova odigrati prvi duel na gostujućem terenu.\nOmladinci crveno-belih će se zajedno sa prvim timom iz Francuske uputiti ka Liverpulu gde ih 24. oktobra očekuje meč čiji je početak zakazan za 16 časova.\nJuniori engleskog velikana će biti rival crveno-belih i u narednom kolu, ali u srpskoj prestonici (6. novembar od 14 sati), posle čega Zvezdini omladinci putuju na Apeninsko poluostrvo gde ih 28. novembra od 14 časova očekuje susret sa Napolijem.\nZavesu na grupnu fazu omladinci Crvene zvezde spustiće u Beogradu 11. decembra u 16 časova protiv Pari Sen Žermena.\nKao domaćin Crvena zvezda će mečeve igrati na stadionu Čukaričkog\nOMLADINSKA LIGA ŠAMPIONA, GRUPA C:\n1. kolo, 18. septembar\nCrvena zvezda – Napoli 16:00\n2. kolo, 3. oktobar\nPSŽ – Crvena zvezda 14:00\n3. kolo, 24. oktobar\nLiverpul – Crvena zvezda 16:00\n4. kolo, 6. novembar\nCrvena zvezda – Liverpul 14:00\n5. kolo, 28. novembar\nNapoli – Crvena zvezda 14:00\n6. kolo, 11. decembar\nCrvena zvezda – PSŽ 16:00\nZvezda najgledanija u Ligi Evrope\nNa tri meča crveno-bele je na Marakani gledalo ukupno 143.975 gledalaca. Arsenal je jako blizu Crvena zvezda je najgledaniji tim grupne faze Lige Evrope! Igrače Vladana Milojevića je na tri meča gledalo ukupno 143.975 gledaoca. A verovatno je taj broj i za nekoliko hiljada veći jer uvek ima onih bez karte koji se nekako domognu […]\nBorjan o promašenom penalu kapitena Spartaka: Izgleda da sam ga uplašio\nPosted on 16. avgusta 2018. 16. avgusta 2018. Author Webmaster\nDok se nameštao da šutira prolazilo mi je kroz glavo koliko je važno na psihološkom planu za ekipu i za mene da odbranim taj udarac. Nismo želeli da komplikujemo utakmicu u poslednjim minutima“, kaže čuvar mreže crveno-belih Utisci nakon slavlja u Trnavi još su sveži u glavama igrača Crvene zvezde, iako je ekipa Vladana Milojevića već započela […]\nVEST DANA – ZVANIČNO: Potpisao Ben!\nPosted on 13. januara 2018. 13. januara 2018. Author Webmaster\nUgovor na dve i po godine Crvena zvezda rešila je jedan veliki posao u zimskom prelaznom roku i ozvaničila dolazak napadača Bena iz Olimpijakosa. Reprezentativac Komorskih Ostrva u petak uveče je potpisao ugovor na dve i po godine sa vicešampionom Srbije. Kao što je MOZZART Sport nedavno najavio, crveno-beli su za ovaj transfer izdvojili 500.000 evra na […]\nZvezdin emotivni povratak u Bari – Napoli domaćin na Svetom Nikoli?!\nReportaža ispred Marakane: Aplauz u 10.01 i jagma za 8.000 karata! Pada Napoli, idemo u Ligu Evrope!


Oproštaj Dejana Udovičića od Radničkog ! - Vaterpolo vesti\nPočetna » Slajder » Oproštaj Dejana Udovičića od Radničkog !\nOproštaj Dejana Udovičića od Radničkog !\nVaterpolo je procvetao u Kragujevcu ove sezone, pošto je Radnički u prvoj godini nastupa zabeležio velike rezultate osvajanjem Evropa Kupa i plasmanom u finale prvenstva Srbije. Evropski pehar vaterpolista je ujedno i najveći rezultat kragujevačkog sporta. Asovi svetskog vaterpola poput Vanje Udovičića, Filipa Filipovića, Borisa Zlokovića i Damira Burića našli su se u kapici Radničkog, a publika u Kragujevcu nije propustila priliku da na svakom meču ispuni tribine novoizgrađenog bazena Sportskog centra Park. Kada su se stekli uslovi izgradnjom novog bazena i angažovali vrhunski igrači, uprava Radničkog povukla je poslednji, verovatno i ključni potez na putu ka trofejima. Angažovali su trenera Dejana Udovičića da preuzme tim. Trofejni stručnjak vodio je ekipu sa uspehom, ali posle jedne sezone u klubu odlazi u SAD gde će preuzeti mesto selektora nacionalnog tima. Pred 4. duel finalne serije plej-ofa sa Crvenom zvezdom Radnički je iskoristio konferenciju za medije i kao oproštajno obraćanje Udovičića na kome je nekadašnji selektor Srbije istakao da mu je bilo zadovoljstvo da učestvuje u prvim uspesima kluba, kao i da je uveren da će se oni nastaviti i posle njegovog odlaska.\n„Imao sam dugotrajne pregovore sa Američkom vaterpolo federacijom, koji su na kraju završeni uspešno. Otići ću u Ameriku čim neke administrativne stvari budu završene, najverovatnije do kraja meseca. Zahvaljujem se svima koji su bodrili klub sve vreme, ljudima koji su pomagali klub, iz grada i šire. Mislim da su svi uložili deo sebe i da je ovo uspeh svih nas. Zadovoljstvo mi je što sam bio u začetku jedne divne priče ovog kluba i siguran sam da će Radnički izrasti u izuzetno uspešan klub, jer Kragujevac to zaslužuje. Uopšte ne sumnjam da će ljudi koji ostaju ovde nastaviti započeto, sa još većim uspehom i žarom. Ja ću sa strane uvek biti na raspolaganju Radničkom, da pomognem koliko je to u mojoj moći, u bilo kom potrebnom pravcu“, kazao je Udovičić na konferenciji za medije u prostorijama kluba.\nUdovičić će preuzeti selekciju SAD već početkom juna, a prvi izazov ga očekuje od 11. do 16. juna na završnom turniru Svetske lige u ruskom Čeljabinsku. Samo mesec dana kasnije Amerikanci će sa srpskim stručnjakom na čelu učestvovati na FINA Svetskom prvenstvu u Barseloni gde će takmičenj početi u Grupi B sa selekcijama Hrvatske, Kanade i Južne Afrike.\nU američkoj federaciji navode da sa Udovičićem žele da dođu do dobrih rezultata reprezentacije, ali i da unaprede sistem rada i razviju mlade igrače, što potvrđuju reči srpskog trenera.\n„Ogroman posao je preda mnom. Ovo je veliki izazov. Američkom vaterpolu sledi smena generacije, tu su novi mladi igrači i veoma veliki posao je pred nama. Ipak, najveća satisfakcija bila bi mi da u sredu postanemo šampioni Srbije“, kazao je Udovičić koji će predvodi Radnički u raspletu finalne serije prvenstva Srbije protiv Crvene zvezde.\nZvezda vodi sa 2:1 u seriji, pa je Kragujevčanima potrebna pobeda u subotu na svom bazenu, da bi ostali u trci za pehar šampiona. Ukoliko u tome uspeju odlučujući meč igraće se u sredu u Beogradu.\nUdovičić je trenersku karijeru započeo u Partizanu, a selektor Srbije postao je 2006. godine posle pet godina na čelu mlađih nacionalnih selekcija. Najveći uspesi sa reprezentacijom su mu dve titule šampiona Evrope (2006, 2012), titula svetskog prvaka (2009) kao i dve olimpijske bronze (2008, 2012). Sa srpskim timom Udovičić je čak pet puta bio pobednik Svetske lige.\nNa čelu Radničkog Udovičić je osvojio Evropa Kup na impresivan način pošto su Kragujevčani na 10 mečeva u tom takmičenju zabeležili isto toliko pobeda, uključujući i dva trijumfa u finalu nad italijanskom Florencijom. U domaćim okvirima, regularni deo sezone završen je na drugoj poziciji sa istim brojem bodova kao i Zvezda, ali sa lošijim međusobnim skorom. Borba za titulu je u toku, a jedini pehar za koji Kragujevčani nisu uspeli da se bore ove sezone je Kup Srbije, pošto su u polufinalu poraženi od Partizana.


"SAMO JE PREDSTAVLJEN PROJEKAT"\nAleksandar Damjanović, Radoje Žugić, Foto: Luka Zeković\n13.05.2015. 19:12h Ažurirano: 13.05.2015. 19:12h\nPoslanici opozicije koji su prisustvovali sastanku na kome je katarska kompanija CDCI, uz prisustvo ministra finansija Radoja Žugića, prezentovala projekat za Buljaricu tvrde da krajem novembra prošle godine nije bilo ni govora o posebnom zakonu za taj lokalitet, već je samo predstavljen projekat.\nPremijer Milo Đukanović je izjavio u ponedjeljak da je poslanicima na tom sastanku najavljen leks specijalis za Buljaricu.\n“Notorna je glupost da se zakon o eksproprijaciji donosi zbog Buljarice. Prije godinu je investitor došao, sjeo sa ministrom finansija i najavio investiciju. Ministar finansija, znajući koji je obim investicije, pozvao je predstavnike svih poslaničkih klubova predstavio im projekat i najavio leks specijalis”, kazao je Đukanović.\nMeđu poslanicima koji su krajem novembra prisustvovali sastanku, saznaju “Vijesti” iz više izvora, bili su Damir Šehović (SDP), Aleksandar Damjanović (SNP), poslanici DF-a Predrag Bulatović i Milan Knežević, nezavisni poslanik Dritan Abazović...\nAbazović je juče za “Vijesti” negirao da je prisustvovao tom sastanku, tvrdeći da je o njemu saznao iz nastupa premijera Đukanovića za medije. Šehović nije želio da govori na tu temu.\nDamjanović je potvrdio da se upoznao sa projektom za Buljaricu na sastanku u ministarstvu, ali da osim prezentacije projekta nije bilo riječi o tome da će on biti predložen kroz posebni leks specijalis zakon.\n“Buljarica i slični projekti, što se mene tiče, mogu imati prohodnost u Skupštini isključivo ako su u interesu Crne Gore i građana, ako se poštuje ustavno pravo neprikosnovenosti svojine i ako se tenderska procedura obavlja transparentno u skladu sa propisima države”, kazao je Damjanović. On je objasnio da tokom rasprave o dopunama zakona o eksproprijaciji nijesu pominjali taj sastanak jer je riječ o radnom sastanku, dok se dopune zakona o eksproprijaciji tiču cijele teritorije Crne Gore i svojinskih prava svih građana.\nPrema predlogu zakona o Buljarici, Vladi se omogućava da oduzme i raspolaže imovinom, a vlasnici je mogu naknadno tužiti ako nisu zadovoljni naknadom.\nFamilija premijera Đukanovića ukjučena je u projekat valorizacije Buljarice, uz mogući sukob interesa.\nKao pravni zastupnik investitora, prema tvrdnjama pojedinih vlasnika, predstavila se njegova sestra Ana Đukanović, dok premijer predlaže zakone koji omogućavaju i olakšavaju poslove tom investitoru.\nFirma u vlasništvu njihovog brata Aca Đukanovića angažovana je za izradu prostornog plana koji omogućava takvu namjenu. DUP “Buljarica I” koji je vraćen na doradu nije povezan sa planom koji radi Đukanovićev RZUP.\n“Priča o eksproprijaciji blage veze nema sa Buljaricom, ni sa Milom, ni sa Acom, ni sa Anom“, tvrdi premijer.\nBulatović : Da se razjasni uloga i lični interes premijera od Buljarice\nBulatović je “Vijestima” kazao da su sastanak tražili iz kompanije koja je zainteresovana da gradi u Buljarici, a sa ciljem da predstave opoziciji ko su i šta im je projekat.\n“Mi iz DF-a smo otišli na taj sastanak da primimo infomacije uz zahtjev da se to ponovi pred klubom DF-a i da se svi upoznamo. Do tog sastanka nije došlo. Na sastanku nijesmo govorili o posebnom zakonu za Buljaricu, a dopune zakona o eksproprijaciji ne podržavamo”, rekao je Bulatović.\nOn smatra da u vezi Buljarice sve treba da bude javno do svakog detalja i da se zaštiti interes građana.\n“Posebno treba da se raščisti uloga premijera Đukanović i njegov lični interes. Na pomenutom sastanku sam bio jer je bila samo prezentacija, a ne bilo kakva rasprava o meritumu”, rekao je Bulatović .\nNezavisni poslanik Mladen Bojanić kazao je da ga niko nije zvao na sastanak niti je o njemu upoznat. I u klubu manjinskih partija (LP, AA, HGI) i Bošnjačkoj stranci kazali su da nisu prisustvovali sastanku. U DPS-u “Vijesti” juče nijesu dobile izjavu da li je neki njihov poslanik prisustvovao prezentaciji projekta.\nPozitivna: Bez specijalnog zakona\nŠef kluba Pozitivne Goran Tuponja rekao je da nijesu prisustvovali prezentaciji projekta i da je informisan da tada nije pominjan posebni zakon o Buljarici.\nPolitički direktor te partije Aleksandar Ražnatović saopštio je da nema potrebe da se donosi posebni leks specijalis za Buljaricu.\n“Predložili smo rješenje eksproprijacije po hitnom postupku kako bi sudovi mogli donijeti odluku o pravednoj naknadi za oduzeto zemljište”, rekao je Ražnatović.\nPrema predlogu Pozitivne, naknada bi bila isplaćena ranijem vlasniku prije nego što pređe u državno vlasništvo.\nAleksanadar RažnatovićBuljaricaGoran TuponjaDamir ŠehovićDritan AbazovićRadoje ŽugićAleksandar DamjanovićPredrag BulatovićMilo Đukanović


HR saveti - Novac kao motivator - MojTim.com\nOvu stranicu ste odštampali sa linka: http://www.mojtim.com/hr-saveti/?hrOblast=90&hrSavet=518&key=&savet_submit=Prika%C5%BEi\nOd sposobnosti poslodavca da isplaćuje zarade zavisi i sposobnost privlačenja odgovarajućih kandidata, zadržavanja postojećih zaposlenih i angažovanost istih. Očigledno je da je novac važan, ali pitanje je koliko je zaista važan? Odgovor na to pitanje pokušavamo da nađemo, u nama interesantnim, rezultatima istraživanja koje je sprovela BambooHR.\nNovac umesto pohvale\nNa pitanje šta bi više voleli da im direktor preduzeća lično oda priznanje za njihov doprinos putem cirkularnog imejla kako bi svi u kompaniji bili upoznati s njihovim uspehom ili da im se isplati bonus od 25 dolara većina zaposlenih je izabrala novčani bonus, bez obzira što se radilo o simboličnom iznosu. Očigledno se prednost daje bonusu nad javnom pohvalom jer je u tom slučaju dobit dvostruka i finansijska i psihološka. Zaposleni zna da njegov doprinos nije prošao nezapaženo i da je poslodavac isplatom bonusa iskazao svoju zahvalnost, pokazao da mu je stalo i da brine, a ujedno je dobio i nešto ekstra keša.\nIpak, ovo pravilo ne važi za sve zaposlene. Naime, jedna trećina zaposlenih prednost daje cirkularnom imejlu. Od zaposlenih kojima je javna pohvala važnija od bonusa svaki treći je rekao da bi bonus trebalo da iznosi bar 2000 dolara da bi mu dali prednost, a neki su čak navodili i iznos od 5000 dolara što govori o tome da za neke zaposlene javna pohvala igra veoma važnu ulogu i da za njih ima ogromnu vrednost iskazano i novcem.\nAko se posmatra važnost novca onda se, na osnovu dobijenih rezultata, može reći da je novac u većini slučajeva važniji i od zvučne titule iako ne uvek i za sve zaposlene.\nNovac umesto titule\nČak 82% zaposlenih daje prednost povišici zarade, i u slučaju kada se radi o svega 3% povećanja zarade, nad sticanjem višeg zvanja.\nAko je zaposleni, koga visoko vrednujemo, nezadovoljan razvojem svoje karijere jer trenutno u firmi nema mogućnosti za njegovo unapređenje čak i malo povećanje zarade će biti dovoljno da se zadrži u firmi dok se ne steknu uslovi za njegovo unapređenje ili pomeranje na neko drugo radno mesto.\nU svakom slučaju to je mnogo manji trošak u poređenju sa troškovima koji nastaju njihovim odlaskom iz firme koji mogu da iznose i do tri bruto zarade zaposlenog.\nMeđutim, ima i onih zaposlenih koji novcu ne daju prednost u odnosu na zvučniji naziv svoje pozicije. Zbog toga je važno da poslodavac zna šta motiviše zaposlene kroz vođenje karijernih razgovora s njima i istraživanje zadovoljstva zaposlenih.\nZatim, rezultati istraživanja pokazuju da novac, iako je važan, najčešće nije primarni razlog zbog kojih zaposleni odlaze iz firme.\nNovac nije razlog za raskid radnog odnosa\nIako zaposleni koji su u odlasku na izlaznom intervjuu kao najčešći razlog za odlazak iz firme navode dobijanje bolje plaćenog posla to najčešće nije pravi razlog zbog kojeg odlaze.\nNaime, istraživanja su pokazala da samo deset posto zaposlenih veruje da su toliko potplaćeni da je to razlog da daju otkaz.\nZbog toga bi izlaznom intervjuu trebalo pokloniti više pažnje kako bi se otkrili pravi razlozi zbog kojih zaposleni odlazi iz firme i šta bi u stvari trebalo preduzeti da bi ga zadržali.\nNaime, postoje razlozi koji idu ispred novca kada je reč o tome zašto zaposleni daju otkaz.\nPreviše posla češći razlog odlaska\nZaposleni visinu zarade kao razlog za raskid radnog odnosa stavljaju tek na treće mesto. Prvi razlog za odlazak iz firme je nemogućnost napredovanja sa svog radnog mesta, a drugi razlog je narušen balans između posla i privatnog života zbog čega zaposleni mogu doći u situaciju da sagorevaju na poslu. Očigledno je da privatni život i slobodno vrema imaju ogromnu vrednost za zaposlene što treba adekvatno platiti.\nNaime, novcem se može umanjiti postojeće nezadovoljstvo zaposlenih što, takođe, daje novcu na važnosti i značaju.\nNovac igra važnu ulogu\nKad god zaposleni nešto navode kao glavni razlog zbog kog žele da odu iz firme novac je gotovo uvek prvi sladeći razlog nezadovoljstva.\nDrugim rečima rečeno zaposleni je nezadovoljan što nije unapređen, a ujedno nije dobio ni povišicu kao nadoknadu za odsustvo unapređenja i način da se zadrži u firmi.\nIli zaposleni konstantno radi prekovremeno, a misli da nije adekvatno plaćen za taj dodatni napor koji ulaže.\nPa bi se u tom smislu mogao izvući zaključak da kad god zaposlenom ne može da se ponudi unapređenje, veći stepen fleksibilnosti ili nešto drugo, što mu je bitno u tom momentu, jedino što preostaje poslodavcu da ponudi za uzvrat je više novca.\nAli i važnost novca je relativna i menja se, između ostalog, i s obzirom na starost zaposlenog.\nVažnost novca se menja s godinama\nNiža zarada od očekivane naročito iritira mlađe zaposlene. Tako 52% zaposlenih od 18 do 29 godina su veoma iziritirani kada je njihova plata niža od očekivane u poređenju sa 38% onih između 30 i 44 godine, 34% onih od 45 do 60 godina i 31% starijih od 60 godina.\nMeđutim, i to je relativno i zavisi od prirode posla, odnosno da li se u poslu pronalazi zadovoljstvo ili ne.\nMlađima važnija priroda posla koji rade\nAli u kolikoj meri mlađi zaposleni misle da su pravedno plaćeni umnogome zavisi i od toga koliko uživaju u svom poslu.\nTako 64% milenijanaca bi pre radilo posao koji vole za platu od četrdeset hiljada dolara godišnje u poređenju s bolje plaćenim poslom od sto hiljada dolara godišnje koji ne vole jer im je nezanimljiv i dosadan.\nStvarajući organizacionu kulturu u kojoj je zaposlenima moguće da rade posao koji vole kompanije uspevaju da zadrže svoje najtalentovanije zaposlene za manje para.\nAko bismo želeli da izvučemo neki zaključak na osnovu svega rečenog onda bi to bilo da kod privlačenja i zadržavanja kandidata kompanija mora da zna kada da ide na višu zaradu, a kada da se usmeri na druge aspekte zaposlenja.\nPri tome treba imati na umu da ispunjenost određenih uslova čini da novac postaje manje važan i obrnuto neispunjavanje nekih uslova čini da novac dobija na značaju.\nUpitnik individualnih razlika u vrednovanju novca\nDefinisanje platne politike preduzeća


Cene nafte u svetu pale zbog jačanja virusa - AgroSmart\nCene nafte na svetskim tržištima danas su blago pale zbog informacija o rekordnom dnevnom porastu slučajeva korona virusa u svetu, uz veliki skok u SAD preko vikenda, dok trgovci za dalja uputstva čekaju sastanak grupe proizvođača nafte „OPEK plus“ ove nedelje.\nCena barela sirove nafte na londonskom tržištu tokom prepodneva pala je za 53 centa, na 42,71 dolar. Na američkom tržištu cena barela nafte bila je manja za 64 centa i iznosila je 39,91 dolar, preneo je Tanjug.\nU fokusu tržišta su vesti o novim slučajevima zaraze koronavirusom u svetu, nakon što je Svetska zdravstvena organizacija (SZO) u nedelju objavila da je u posljednja 24 sata u svetu zabeleženo 230.370 slučajeva, što je rekordan dnevni porast od početka pandemije, piše SeeBiz.\nU fokusu trgovaca je i ovonedeljni sastanak „OPEK-ovog“ zajedničkog odbora za monitoring, koji bi trebalo da bude održan u utorak i sredu kako bi preporučio novi nivo smanjenja proizvodnje.\n„OPEK plus“ smanjio je proizvodnju za rekordnih 9,7 miliona barela dnevno na rok od tri meseca, počevši od maja.


Kirkland klasična gitara Mod.21-nBk, Western crna cena, cene Srbija, prodaja Beograd Novi Sad Niš\nKirkland klasična gitara Mod.21-nBk, Western crna cene\nEPonuda nije internet prodavnica već Vam omogućava da brzo i lako nađete Kirkland klasična gitara Mod.21-nBk, Western crna po najjeftinijoj ceni. Naš cilj je da kupci budu što bolje informisani o ponudi Kirkland klasična gitara Mod.21-nBk, Western crna na tržištu Srbije. Vrlo lako nalazite željeni proizvod za kategoriju Akustične gitare cene, ne morate da lutate od sajta do sajta za Kirkland Akustične gitare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kirkland klasična gitara Mod.21-nBk, Western crna sa PRODAVCEM. EPonuda ne može da garantuje potpunu tačnost specifikacije i slika za Kirkland klasična gitara Mod.21-nBk, Western crna. Pre kupovine, podatke za Kirkland klasična gitara Mod.21-nBk, Western crna proverite na sajtu PROIZVOĐAČA.


Predsjednik Đukanović primio je apostolskog nuncija monsinjora Luiđija Pecuta\nPredsjednik Crne Gore iskazao je zadovoljstvo susretom sa monsinjorom Pecutom i prilikom za nastavak razgovora sa predstavnicima Svete Stolice. Kontinuirani dijalog, potvrda je visokog stepena odnosa Crne Gore i Svete Stolice, koji se odvijaju u skladu sa zajednički definisanim interesima uz realno postavljene ciljeve za naredni period, ocijenio je predsjednik Đukanović. On je u tom smislu naglasio značaj realizacije posjete Pape Crnoj Gori u najskorijoj budućnosti, u svijetlu nedavnih razgovora tokom zvanične posjete Vatikanu. Na temeljima dobre saradnje, ostvaruju se prvi rezultati u oblasti arhivistike kroz prvi zajednički izdavački projekat za koji se očekuje da bude realizovan do kraja tekuće godine, kazao je Đukanović, dajući punu podršku daljim aktivnostima u pravcu primjene Temeljnog ugovora između Crne Gore i Svete Stolice.\nApostolski nuncije Pecuto potvrdio je da Vatikan dijeli viziju uzajamnih odnosa koju je predsjednik Đukanović predočio, uz saglasnost da su odnosi Crne Gore i Svete Stolice na izuzetno visokom nivou. Ti odnosi su, kazao je Pecuto u skorije vrijeme učvršćeni zvaničnom posjetom predsjednika Đukanovića Vatikanu i prvom posjetom državnog sekretara Parolina Crnoj Gori. Ističući da postoji realna perpektiva posjete Svetog oca našoj državi, Pecuti je ocijenio da upravo takvi događaji daju izuzetnu energiju za jačanje veza između Crne Gore i Svete Stolice, izražavajući posebnu zahvalnost Predsjedniku Đukanoviću na tome što prepoznaje i cijeni prisustvo i aktivnosti Katoličke crkve u Crnoj Gori.\nZajednički je ocijenjeno da će novi zakon o vjerskim zajednicama, koji je u pripremi, dati odgovore na pojedina pitanja u cilju efikasnijeg djelovanja katoličke zajednice u Crnoj Gori i realizaciju inicijativa, uključujući i pojedine u oblasti obrazovanja.\nMonsinjor Pecuti posebno je iskazao komplimente u pogledu ekonomskog i društvenog napretka Crne Gore, ističući spremnost i opredijeljenost katoličke crkve da kroz svoje djelovanje podrži stabilnost i doprinese ukupnom socio-ekonomskom razvoju Crne Gore.\nPotvrdjena je spremnost Svete Stolice da u bliskoj budućnosti otvori apostolsku nuncijaturu u Podgorici.\nPredsjednik Đukanović je ponovio zainteresovanost i punu spremnost Crne Gore da svojim angažovanjem pomogne realizaciju plana.


Aleksandar Vučić: „Da, ja sam napravio brojne greške!“ – Magazin Plus\nHome/Aleksandar Vučić: „Da, ja sam napravio brojne greške!“\nVučić: Ne podržavamo Rusiju u svemu, u EU do 2019!\nVučić je, u intervjuu bečkom dnevniku “Standard” uoči današnje posete Austriji, kazao da je posle postizanja sporazuma aprila prošle godine mnogo toga implementirano i da je nedavno postignut konačan dogovor o pravosuđu i pravnim pitanjima, koji će biti najvažniji dogovor od sporazuma u Briselu.\n– Albanski političari sa Kosova, međutim, nisu želeli da nas vide zbog njihove predizborne kampanje i unutrašnjih pitanja – rekao je premijer i izrazio uverenje da će sa njima, veoma brzo, biti napravljen napredak po tim važnim pitanjima.\nVezano za predstojeće parlamentarne izbore na Kosovu i Metohiji, Vučić je rekao da nema sumnje da Srbija nikada nije pozvala na bojkot glasanja, što je veoma bitno.\nOn je objasnio da razgovara sa srpskim stanovništvom na Kosovu i rekao da će Zajednica srpskih opština biti formirana tokom idućeg meseca.\nIstovremeno, kazao je da ništa ne zavisi od Beograda već od ishoda izbora na Kosovu, ali da smo spremni na pregovore i da je “apsolutno siguran da će idućeg meseca biti postignut dogovor”.\nVučić je podsetio da je prva poseta inostranstvu bila poseta Sarajevu kako bi podržao integritet i suverenitet Bosne i Hercegovine, iako Srbija ima posebne veze sa RS.\n– Nemamo problem da uputimo poruku svim građanima Bosne da mi kao Srbija poštujemo teritorijalni integritet Bosne – objasnio je Vučić, dodajući da Beograd ima i odlične odnose sa Makedonijom.\n– Verujem da Srbija postaje nešto kao stub stabilnosti, za razliku od onoga što je bila ranije. Činimo najbolje da se postigne regionalna stabilnost i uveren sam da to dobro radimo – naglasio je on.\nUpitan da li je za veliko proširenje EU prijemom svih zemalja zapadnog Balkana, srpski premijer je ukazao da je u mnogim aspektima naša zemlja lošija od drugih, ali u mnogim oblastima bolja od drugih i da želi da se ocenjuje kao Srbija.\n– Ako bi nas sve stavili zajedno onda bi to značilo da bi platili za nekog ko nije odradio svoj posao. Mi smo daleko napredniji od nekih država regiona, i bila bi to stravična poruka srpskom stanovništvu pošto bi ustanovilo da ne bi postigli članstvo u EU ni narednih 15 godina – istakao je Vučić.\nOn je rekao da veruje da je moguće, i da će Srbija učiniti svoje najbolje, kako bi svoj posao na putu u EU završila do 2019.\nVučić je podsetio da ne zavisi sve od Srbije, već od Nemačke, Austrije i drugih članica da li će prihvatiti Srbiju ili ne.\nVučić je kazao da se čini najbolje kako bi se promenio način razmišljanja, dodavši da mu nije teško da kaže da je pravio mnoge greške i da je bolje priznati greško nego ih ponavljati.\n– Bilo je očigledno da nismo priznali i razumeli šta se desilo nakon pada Berlinskog zida. Nismo delovali u saglasnosti sa svim što se dešavalo u Evropi. Svi mi nismo razumeli promene i naravno za to smo platili stravičnu cenu i sada moramo menjati naš način razmišljanja i moramo veoma teško raditi – objasnio je on.\nPrema njegovim rečijma, moramo biti mnogo savesniji i angažovaniji, jer ako budemo u stanju da to učinimo, onda bi rešili sve naše probleme.\nVučić je naglasio da ništa ne pada s neba i da, kada je danas reč o katastrofalnim poplavama, građanima treba da se kaže da će pomoći međunarodna zajednica i EU, ali da na kraju ipak moramo sami da se izvučemo iz toga.\nGovoreći o poplavama, premijer je istakao da se ne može sve preduprediti, i da je pokazana prava solidarnost, marljivost i angažman u pomoći onima koji su bili u opasnosti.\nVučić je ocenio da je država dobro reagovala i da je sada potrebno obnoviti delove zemlje, posebno u centralnoj i zapadnoj Srbiji, kao i da je potrebno novac trošiti na što je moguće iskreniji i transparentniji način, i da to moraju videti građana.\nU vezi sa Ukrajinom Vučić je rekao da Srbija podržava teritorijalni integritet i suverenitet te zemlje kao člana UN, što je u saglasnosti sa vrednostima EU i Kopenhaškim odlukama, kao i svim drugim međunarodnim pravilima.\nOn je rekao da Srbija nije uvela nikakve sankcije Rusiji jer ima puno ekonomskih i političkih razloga za to, ali da to ne znači da podržava sve korake Rusije.\nUpitan da li će 28. juna biti u Višegradu na obeležavanju stogodišnjice Sarajevskog atentata, Vučić je kazao da još ne zna gde će biti tog dana, možda u Beogradu, možda u Višegradu i možda u Sarajevu, a možda i na sva tri mesta.\nVUČIĆ SE SASTAO SA ŠPINDELEGEROM\nAleksandar Vučić započeo je danas radnu posetu Austriji sastankom sa vicekancelarom i ministrom finansija Mihaelom Špindelegerom, a glavne teme razgovora bile su ekonomska saradnja između dve zemlje, evropski put Srbije, kao i poplave koje su zadesile Srbiju.\nVučić je naglasio da je ekonomska saradnja dve zemlje dobra, ali da postoji prostor za unapređenje tih odnosa, obavestivši Špindelegera o novim ekonomskim merama i zakonima koji će u narednom periodu biti usvojeni, navedeno je u saopštenju iz Vučićevog kabineta.\n– Učinićemo sve da se stvore bolji uslovi za poslovanje stranih investitora – istakao je Vučić i zamolio austrijskog kolegu da privrednicima ove zemlje Srbiju predstavi kao dobru zemlju za strana ulaganja, naglasivši da Srbija sprema pakete poreskih olakšica koje će ponuditi stranim investitorima kako bi poboljšala poslovnu klimu.\nŠpindeleger je, govoreći o ekonomskim odnosima dveju zemalja, istakao da će preporučiti austrijskim investitorima da pojačaju svoja ulaganja u Srbiju.\nNaglasio je i da su predstavnici Evropske unije zadovoljni onim što je Srbija postigla u procesu pridruživanja i da će Austrija ubediti svoje evropske partnere da prihvate Srbiju u najkraćem mogućem periodu.\nŠef austrijske diplomatije istakao je, uoči dolaska Vučića, da je veoma značajno što radna agenda srpskog premijera, pored političkih, obuhvata i sastanke sa austrijskim biznismenima.\n– Izbor Aleksandra Vučića je, prema mom mišljenju, bio važan znak za Srbiju. Postoji jasan plan reformi koje slede i to su sva austrijska preduzeća i Austrijanci koji žive u Srbiji ocenili kao pozitivan signal za put u budućnost – ocenio je šef austrijske diplomatije u izjavi Tanjugu.\n– Radujemo se poseti Vučića i on svesno nema samo političke sastanke, već ima i termine sa mnogim velikim austrijskim preduzećima, koji su investitori u Srbiji – objasnio je Kurc.\nOn je izrazio uverenje da ta razmena mišljenja sa privrednicima ima smisla, jer, kako je primetio, što je bilja investiciona klima po austrijska preduzeća biće moguće otvarati više novih radnih mesta i postoji šansa za privredni rast Srbije.\nVUČIĆ: POTREBNA NAM JE EVROPSKA SOLIDARNOST I POMOĆ\nPremijer Srbije izjavio je u Beču da je Srbiji, ali i ostalim zemljama regiona pogođenim poplavama, potrebna evropska solidarnost i pomoć.\nVučić je ukazao da su uništene drumska i želežnička infrastruktura, gde nam je posebno potrebno mnogo pomoći.\n– Mogu reći da su posledice poplava veoma teške, posebno po energetski sektor, putnu i želežničku infrastrukturu. Poljoprivreda je teško pogođena – naglasio je on ne želeći da daje procene o visini štete.\nVučić je kazao da će štetu Srbija proceniti zajedno sa međunarodnim organizacijama, jer želi da bude realna, ali je dodao da je prva procena EBRD polazila od toga da je visina štete oko dve milijarde evra, što je, kako je konstatovao, ogromna svota po Srbiju.\nOn je podsetio da je Austrija uputila veoma veliku finansijsku pomoć, “jedna od većih donacija koje smo dobili od država širom sveta”.\n– Nećemo moći sami. Potrebna je evropska pomoć i solidarnost. Nadam se da možemo računati na to – istakao je Vučić.\nServisne informacije za 06.06.2014. iz JKP Visočica


Najstariji zanat: U paklu prostitucije sa 15 godina @ InfoBijeljina \nNajstariji zanat: U paklu prostitucije sa 15 godina\nU pakao prostitucije u Republici Srpskoj prošle godine uvučene su 44 osobe mlađe od 18 godina, pokazuju podaci Republičkog zavoda za statistiku u biltenu "Socijalna zaštita 2018".\nKako se navodi u biltenu, "sklonost" prema prostituciji u odnosu na prethodnu godinu veća je za šest maloljetnih osoba, a u najstariji zanat na svijetu maloljetnici su uvučeni već sa 15 godina (10 osoba), ali ipak najčešće je to dob 17-18 godina (34 osobe).\nŽena je oko tri puta više (33) i "najaktivnije" su one od 18 do 21 godine, dok je sedam od ukupno deset muškaraca sklonih prostituciji u životnoj dobi od 22 do 26 godina.\nDragica Radović, ombudsman za djecu RS, kaže za "Nezavisne" da je svaki broj koji ukazuje da su djeca u prostituciji poražavajući.\n"Osnovno pitanje je kako su djeca došla u tu situaciju, šta su uzroci koji su ih doveli u tu situaciju i šta su nadležni preduzeli onda kada su ih evidentirali", kaže Radovićeva.\n"Kod maloljetnika je to nedostatak dobrih navika i aktiviteta. Loša navika je pasivizacija i dosađivanje.\nProstitucija je vezana za određene ugode u nekom uzrastu. Djeca u pubertetu najčešće pokazuju nagone, u tom dobu počinje eksponiranje tih potreba", kaže Milić.\n"Uz zadovoljavanje seksualnih potreba nastaju i druge potrebe, materijalna dobit, laskanje, dodvoravanje, manipulacija. To može biti vršnjački usmjereno, ali i s nekim starijim osobama. To se stimuliše nekom korišću, novcem, poklonima, odvođenjem u neke lokale. To je jedna potreba dokazivanja i pripadanja", kaže Milić.


"Crveni" bez municije pod Bagdalom - KRAGUJEVAČKI SPORT\nFudbaleri Radničkog 1923 nisu uspeli da zabeleže pobedu na gostovanju kruševačkom Trajalu u utakmici 15. kola Prve lige Srbije. Duel na stadionu “Mladost” pod Bagdalom okončan je bez golova 0:0, čime su Kragujevčani propustili lepu priliku da već ovog vikenda osiguraju jesenju titulu.\nDesetkovani neigranjem čak sedmorice igrača, “crveni” nisu mogli više od jednog boda na gostovanju odličnoj ekipi Trajala, koja se još jednom pokazala kao neugodan i tvrd protivnik za Kragujevčane.\nOčekivano, učenici Aleksandra Linte su od samog početka utakmice uspostavili terensku inicijativu, dok su popularni “gumari” uglavnom pretili iz kontranapada, oslanjajući se na brzinu svojih igrača, pre svega Predraga Pavlovića i Osmana Džofa.\nPrvi su zapretili domaći nakon prekida koji je izveo Pavlović, ali je Golubović loše zahvatio loptu glavom.\nUsledio je dobar napad Kragujevčana po levoj strani, Vićentijević je pokušao da uposli Nikodijevića, ali je stameni centarfor Radničkog za delić sekunde zakasnio da tu loptu skrene u mrežu.\nSamo par minuta kasnije “crveni” pogađaju okvir gola. Kovačević je izveo prekid sa desne strane, Mirić bio najviši u skoku pred golom Trajala, ali je lopta nakon njegovog udarca glavom završila na stativi.\nNajbliži vođstvu fudbaleri Trajala bili su u 35. minutu posle udarca Predraga Pavlovića sa dvanaest metara, ali je Lazar Raičević sjajno odreagovao u ovoj situaciji i sačuvao svoju mrežu.\nGolman kragujevačkog prvoligaša istakao se i šest minuta kasnije, kada je jednu nezgodnu loptu iz prekida sa leve strane uspeo da prigrli u svoje naručje.\nBio je to ujedno i poslednji detalj vredan pomena iz prvih 45 minuta susreta.\nPočetak drugog poluvremena donosi dve dobre šanse za Kruševljane.\nPrvo je Stepanović prošao po desnoj strani i uputio povratnu loptu ka Goluboviću, koji je loše reagovao u završnici akcije, a nedugo zatim je Pavlović napravio pravi dar-mar po levoj strani, prevario Varjačića, a zatim centrirao na drugu stativu ka usamljenom Iliji Matejeviću, koji sa tri metra promašuje maltene prazan gol kragujevačkog prvoligaša.\nPrvi udarac ka golu domaće ekipe u drugom poluvremenu fudbaleri Radničkog 1923 uputili su u 53. minutu preko Nemanje Tomića, koji je sa nekih osamnaest metara šutirao snažno, ali neprecizno.\nU 60. minutu ponovila se situacija iz prvog poluvremena. Kovačević je još jednom dobro izveo prekid, a Mirić šutirao glavom, s tim što se ovoga puta istakao mladi čuvar mreže Trajala Aleksa Todorović.\nPokušao je u 62. minutu Nikodijević da iskoristi centaršut Vićentijevića, ali je golman Trajala Todorović lako otklonio opasnost pred svojim golom.\nNa drugoj strani, najbolji strelac kruševačkog prvoligaša Predrag Pavlović predstavljao je konstantnu opasnost po gol kragujevačkog tima. Tako se u 63. minutu našao u povoljnoj poziciji za udarac, ali je tom prilikom izblokiran od strane Filipovića, da bi nekoliko minuta kasnije pokušao da uposli Matejevića, ispred koga je intervenisao požrtvovani Vladimir Ćirović.\nPoslednju priliku na utakmici imao je rezervista Trajala Ivica Jovanović, koji je posle centaršuta Stepanovića glavom šutirao pored gola.\nNa kraju, čini se da je podela bodova možda i najpravedniji ishod današnjeg susreta pod Bagdalom.\nRemi lidera na tabeli u Kruševcu iskoristio je drugoplasirani Kabel, koji je minimalnim trijumfom na gostovanju u Dobanovcima smanjio zaostatak na pet bodova.\nNovu priliku da se krunišu titulom jesenjeg prvaka fudbaleri kragujevačkog prvoligaša imaće u petak, 20. novembra, kada će na svom “Čika Dači” ugostiti Budućnost iz Dobanovaca.\nPrevious Prazne puške podno Rudnika\nNext Fudbalerke Radničkog 1923 poražene u Nišu


Vučić najavio vakcinu „iz zemlje koja je završila testiranje“. Zvanično takva ne postoji - MediaSfera\nU razgovorima smo sa jednom zemljom koja je završila vakcinu i koja već na posebno predviđenoj populaciji ne testira, već daje tu vakcinu, i mi se nadamo da pre kraja godine možemo da imamo vakcinu“, najavio je juče predsednik Srbije Aleksandar Vučić ne želeći da otkrije o kojoj se to zemlji radi. Prema evidenciji Svetske zdravstvene organizacije, međutim, trenutno su 23 vakcine u kliničkim testiranjima na ljudima, ali zasad nijedna nije odobrena za širu populaciju.\nIpak, ova vakcina je trenutno u drugoj fazi kliničkih ispitivanja, od ukupno tri faze koje je potrebno da prođe pre nego što bude odobrena, piše portal Raskrikavanje.rs.\nRaskrikavanje.rs podseća da su pretklinička ispitivanja ona u kojima se vakcina daje životinjama (miševima, majmunima) pa se ispituje odgovor imunog sistema na nju.\nPrema zvaničnim podacima SZO za 15. jul, samo su tri vakcine (od 23) u trećoj fazi kliničkih ispitivanja – jednu proizvodi kineska kompanija Sinovac, drugu razvija tim sa Oksforda sa kompanijom AstraZeneca, a treću američka kompanija Moderna i Nacionalni institut za alergije i zarazne bolesti.\nTagoviAleksandar Vučić COVID 19. korona virus vakcina


Uputstvo o primeni ograničenja ulaska u Republiku Srbiju licima koja dolaze iz država sa posebnim rizikom od zarazne bolesti COVID-19\nUPUTSTVO O NAČINU PRIMENE OGRANIČENJA ULASKA U REPUBLIKU SRBIJU LICIMA KOJA DOLAZE IZ DRŽAVA SA POSEBNIM RIZIKOM OD ZARAZNE BOLESTI COVID-19\n1. Ovim uputstvom se uređuje način primene Uredbe o merama za sprečavanje i suzbijanje zarazne bolesti COVID-19 (u daljem tekstu: Uredba) u delu ograničenja ulaska u Republiku Srbiju lica koja dolaze iz država sa posebnim rizikom od širenja zarazne bolesti COVID-19.\n2. Listu zemalja sa posebnim rizikom od širenja zarazne bolesti COVID-19 (u daljem tekstu: države sa posebnim rizikom) utvrđuje Institut za javno zdravlje Srbije "Dr Milan Jovanović Batut" koji istu javno objavljuje na svojoj zvaničnoj internet stranici.\n3. Domaćim i stranim državljanima koji u Republiku Srbiju dolaze iz država sa posebnim rizikom dozvoljen je ulazak u Republiku Srbiju ukoliko poseduju jedan od sledećih dokumenata:\n2) sertifikat o potpunoj vakcinaciji izdat od države ukoliko sa Republikom Srbijom ima zaključen sporazum o priznavanju vakcinacije ili sa kojom postoji faktički reciprocitet u priznavanju sertifikata o vakcinaciji;\n3) potvrdu o preležanoj bolesti COVID-19 - sertifikat ili drugi javni dokument u kome se konstatuje da je nosilac dokumenta preležao bolest izazvanu virusom SARS-CoV-2, odnosno da je kod tog lica utvrđeno prisustvo virusa SARS-CoV-2, s tim da od prvog testiranja ne može proći manje od 14 dana, niti više od šest meseci koji je izdao nadležni organ države ukoliko sa Republikom Srbijom ima zaključen sporazum ili faktički reciprocitet o priznavanju takvih dokumenata.\n4. Strani državljani iz tačke 3. ovog uputstva moraju prilikom ulaska u Republiku Srbiju posedovati i sledeće:\n1) imejl dobijen nakon prijave korišćenjem sajta www.ezdravlje.gov.rs, odeljak "Foreigners Surveillance Registration", kao dokaz uspešnog prijavljivanja pre dolaska u Republiku Srbiju;\nU slučajevima organizovanog putovanja, organizator putovanja dužan je da za sve putnike koji su strani državljani obezbedi posedovanje dokumenata iz stava 1. ove tačke.\nDomaći državljani nakon ulaska u Republiku Srbiju dužni su da se odmah i bez odlaganja jave telefonom teritorijalno nadležnom zavodu/institutu za javno zdravlje i sanitarnoj inspekciji radi određivanja mere karantina u kućnim uslovima.\n5. Licima iz tačke 3. ovog uputstva nakon ulaska u Republiku Srbiju nalaže se i određuje mera karantina u kućnim uslovima najduže do 7 dana sa obavezom testiranja na prisustvo virusa u roku od 24 časa od momenta ulaska u Republiku Srbiju i obavezom testiranja nakon 7 dana od primene mere karantina u skladu sa Protokolom za postupanje u slučaju ulaska putnika u međunarodnom saobraćaju koji dolaze iz zemalja u kojima je intenzivna transmisija novih varijanti SARS-CoV-2 virusa.\nTestiranje na prisustvo virusa iz stava 1. ove tačke vrši nadležni institut/zavod za javno zdravlje o trošku lica koje se testira.\n6. Kontrolu mere sprovođenja karantina u kućnim uslovima vrši Ministarstvo unutrašnjih poslova, zdravstveni nadzor nad licima u karantinu u kućnim uslovima vrši teritorijalno nadležan zavod/institut za javno zdravlje, a u slučaju nepoštovanja mere karantina bez odlaganja o tome obaveštavaju Ministarstvo zdravlja - Sektor za inspekcijski nadzor i Ministarstvo unutrašnjih poslova.\n7. Vlasnici ili upravljači objekta u kojima se sprovodi mera karantina u kućnim uslovima dužni su da, u slučaju nepoštovanja mere karantina o tome bez odlaganja obaveste nadležni institut/zavod za javno zdravlje i sanitarnu inspekciju.\n8. Stranim državljanima koja ne poseduju dokumenta iz tač. 3. i 4. ovog uputstva neće se dozvoliti ulazak u Republiku Srbiju.\n9. Institut za javno zdravlje Srbije "Dr Milan Jovanović Batut" sačiniće i objaviti obavezujući Protokol za postupanje u slučaju ulaska putnika u međunarodnom saobraćaju koji dolaze iz zemalja u kojima je intenzivna transmisija novih varijanti SARS-CoV-2 virusa sa obrascem Izjave o saglasnosti o prihvatanju mere karantina u kućnim uslovima iz tačke 4. ovog uputstva.\n10. Ovo uputstvo stupa na snagu danom objavljivanja u "Službenom glasniku Republike Srbije".


Opština Kovačica » Rekonstrukcija i adaptacija autobuskih stajališta\nRekonstrukcija i adaptacija autobuskih stajališta\nпонедељак, 20 маја 2013\nOpština Kovačica je konkurisala na javni poziv Ministarstva regionalnog razvoja i lokalne samouprave za izradu projektne dokumentacije za projekat “Rekonstrukcija i adaptacija autobuskih stajališta”. Ovaj projekat obuhvata rekonstrukciju i adaptaciju autobuskih stajališta u svim naseljima opštine Kovačica.\nSamom izradom dokumentacije ove vrste, automatski stvaramo preduslove za realizaciju značajnog projekta iz oblasti razvoja saobraćaja, turizma i ne samo, već i stvaranje preduslova za lakšu, bolјu i bržu komunikaciju i interakciju građana u celokupnoj opštini.\nRekonstruisana autobuska stajališta, u sviom naselјenim mestima, značajno će doprineti pobolјšanju kvaliteta života u seoskim sredinama, otvoriće s mogućnosti za veće uklјučenje mladih u život zajednice i samim tim dizanje kvaliteta društvenih, kulturnih i ekonomskih aktivnosti.\nProjekat će umnogome doprineti razvoju turizma u ovom mestu, a i u regionu kroz stvaranje preduslova za razvoj saobraćajne delatnosti u korist građana ovog mesta. Ovaj je projekat deo šire strategije Opštine Kovačica po kojoj je planirana rekonstrukcija autobuskih stajališta u svim naselјenim mestima ove opštine. Ovaj projekat povezuje se sa ostalim inicijativama i projekata mesnih zajednica a i Oštine Kovačica gde se zajedničkim naporima radi na strateškom razvoju sela i stvaranje uslova za pristojan život čime bi se sprečio dalјi odliv stanovništva ka gradovima.


Kasni Savjet za kontrolu državne pomoći - Vijesti.me\nEU TRAŽILA NEZAVISNU KONTROLU\nMinistarstva ekonomije i finansija kasne već dvadesetak dana sa imenovanjem predsjednika i dva člana Savjeta Agencije za zaštitu konkurencije, regulatora koji je dobio nove i veće nadležnosti u kontroli odobravanja i trošenja novca kojeg institucije izvršne državne vlasti odobre kao državnu pomoć.\nU pregovorima o pridruživanju za Poglavlje 8 - zaštita konkurencije, Evropska unija je tražila da posao kontrole državne pomoći radi nezavisna agencija, a ne komisija u okviru Ministarstva finansija koje i odobrava pomoć, što je sada praksa.\nNovi Zakon o zaštiti konkurencije je stupio na snagu krajem februara, a u roku od 30 dana ministarstva ekonomije i finansija trebalo je da predlože po jednog člana, a Vlada treba da bira direktora AZK i njegove pomoćnike.\n“U skladu sa Zakonom o izmjenama i dopunama Zakona o zaštiti konkurencije i propisanim rokovima, Ministarstvo ekonomije i Ministarstvo finansija su ušli u proceduru imenovanja predsjednika i dva člana Savjeta Agencije za zaštitu konkurencije i taj proces će uskoro biti završen. Do imenovanja predsjednika i dva člana, poslove Savjeta nesmetano vrše direktor Agencije za zaštitu konkurencije i Komisija za kontrolu državne pomoći, što znači da proces rada nije narušen. Cilj je iznalaženje najboljeg kadrovskog rješenja u skladu sa uslovima koje propisuje Zakon”, saopštili su “Vijestima iz ova dva ministarstva.\nU posljednjih devet godina dodijeljeno je 470 miliona eura državne pomoći, od čega je 145 miliona palih garancija.\n“Mislim da je ova pomoć bila u funkciji političke podrške, što se može vidjeti i iz prošlogodišnjeg izvještaja Komisje za kontrolu dodjele državne pomoći”, ocijenio je tokom skupštinske rasprave o novim zakonu nezavisni poslanik Aleksandar Damjanović.\nSavjet za kontrolu državne pomoći


FK Miljakovac :: Sportal\n21:40 - 27.04.2022\nSJAJNA AKCIJA: Budite humani i poslušajte prvi himnu fudbalskog kluba Miljakovac /VIDEO/\n17:21 - 01.03.2022\nMali beogradski klub napravio POTEZ VELIKIH: Formiraju ženski tim i pozivaju fudbalerke\nFudbalski klub Miljakovac koji je za samo nešto više od godinu dana postojanja zavredio pažnju javnosti svojom organizacijom i novim pogledom na fudbal koji je pružio celoj Srbiji sada je odlučio da ode korak unapred i da pokrene Ženski fudbalski klub Mi\n20:59 - 26.02.2022\nHUMANITARNI SPEKTAKL U RAKOVICI Bivše zvezde Partizana igrale za Radovana Radakovića\nDanas je odigran jedinstven humanitarni meč u Beogradu, na stadionu Rakovice, u kojem su se sastale ekipe Miljakovca i Fairanta iz Krakova. Duel između srpskog i poljskog niželigaša bio je posvećen borbi za lečenje Radovana Radakovića, legendarnog golman\n19:12 - 25.02.2022\nDanko Lazović se VRATIO IZ PENZIJE da bi igrao za niželigaša, a razlog će ODUŠEVITI SRBIJU!\nLegendarni srpski fudbaler Danko Lazović vratiće se iz fudbalske penzije i zaigraće u dresu FK Miljakovac, kluba koji nosi epitet omiljenog niželigaša u Srbiji.\n13:38 - 21.02.2022\nSrpski "betonligaš" IGRA EVROPSKU UTAKMICU od životnog značaja!\nSrpski fudbalski klub iz najnižeg ranga takmičenja, popularne „betonlige“ će odigrati evropski meč. Vest zvuči neverovatno, ali fudbalski klub Miljakovac je kroz svoje kratko postojanje navikao sportsku javnost na sjajne humanitarne akcije i podizanje st\n22:46 - 15.02.2022\nLOKALNA PRIČA Dva kluba udružila snage da humanitarnom utakmicom proslave 85 godina fudbala u Rakovici\nFudbalski klub Rakovica će uskoro proslaviti 85 godina postojanja, a da proslava jubileja bude dostojna velike istorije kluba pobrinuće se i klub iz iste opštine, FK Miljakovac. Rakovica i Miljakovac odigraće humanitarni meč 20. februara od 16 časova na\n21:23 - 26.01.2021\n14:53 - 15.12.2020\nDodeljuje se NAJBITNIJA nagrada u srpskom fudbalu za 2020. godinu: Pomozite malom Oliveru i UPOZNAJTE Dekija Stankovića!\nFudbalski klub Miljakovac je odlučio da nagradu za najboljeg igrača u istorijskoj prvoj godini postojanja stavi na humanitarnu aukciju i tako pomogne osmomesečnom Oliveru Pal Gajodiju kome je potrebno dva miliona evra za lečenje.\n12:59 - 28.11.2020\n16:41 - 08.09.2020\nFudbalski klub Miljakovac privukao je veliku pažnju javnosti proteklih dana kada je najavio osnivanje i najviše moguće domete u srpskom fudbalu.


Javna rasprava o novom gradskom prazniku\nNaslovna/Banjaluka/Javna rasprava o novom gradskom prazniku\nBanjaluka / foto: Srđan Vujmilović\nJavna rasprava o nacrtu odluke o izmjeni Statuta Grada Banje Luke, kojom je predloženo da se 21. novembar uvede kao gradski praznik – Dan oslobođenja grada u Prvom svjetskom ratu, biće održana 18. februara u Banskom dvoru, sa početkom u 18.00 časova.\nRasprava će biti obavljena sa ciljem obavještavanja i učešća javnosti odnosno građana u dostavljanju prijedloga i sugestija, koje će poslužiti za kreiranje konačnog prijedloga ove odluke. Takođe, nacrt odluke biće distribuiran u svim banjalučkim mjesnim zajednicama.\nSkupština grada je 6. februara usvojila nacrt odluke o uvođenju još jednog gradskog praznika – 21. novembra, dana kada je 1918. godine srpska vojska oslobodila Banju Luku u Prvom svjetskom ratu.\nDokument će biti na javnoj raspravi od 11. do 26. februara, i u tom periodu svi zainteresovani mogu uputiti prijedloge, primjedbe i sugestije Kabinetu gradonačelnika ili putem elektronske pošte na adresu: [email protected]\nNacrt odluke možete pogledati ovdje.\nBanjaluka gradonačelnik Praznici skupština grada